open-index/open-wikipedia-markdown huggingface dataset:
మంఝన్‌పూర్

**మంఝన్‌పూర్** ఉత్తర ప్రదేశ్ రాష్ట్రం లోని పట్టణం. ఇది కౌశాంబి జిల్లా ముఖ్యపట్టణం. పట్టణ పరిపాలనను నగర పంచాయతీ నిర్వహిస్తుంది. ఇది చాలా ప్రాచీన పట్టణం. సమీప రైల్వే స్టేషను భార్వారి, 11 కి.మీ. దూరంలో ఉంది. ఢిల్లీ, కోల్‌కతా, అలహాబాద్, వారణాసి, కాన్పూర్, లక్నో వంటి ప్రధాన నగరాలకు ఇక్కడి ఉండి రైళ్ళున్నాయి భార్వారీ రైల్వే స్టేషన్ చేరుకోవడానికి చాలా ఆటోలు, టాక్సీలు, బస్సులు అందుబాటులో ఉన్నాయి. సమీప విమానాశ్రయం బమ్రౌలి. ఇది మంఝన్‌పూర్ నుండి 45 కి.మీ. దూరంలో ఉంది

## జనాభా
భారత జనగణన ప్రకారం,  మంఝన్‌పూర్ జనాభా 14,150. జనాభాలో పురుషులు 53%, స్త్రీలు 47%. మంఝన్‌పూర్ అక్షరాస్యత 55%. ఇది జాతీయ సగటు 59.5% కన్నా తక్కువ. పురుషుల అక్షరాస్యత 64%, స్త్రీ అక్షరాస్యత 44%. మంఝన్‌పూర్‌ జనాభాలో 17% మంది ఆరు సంవత్సరాల కంటే తక్కువ వయస్సు ఉన్నవారు.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
మహోబా

**మహోబా** ఉత్తర ప్రదేశ్లో బుందేల్ఖండ్ ప్రాంతం లోని పట్టణం.  9 వ శతాబ్దంలో ప్రతీహార శైలిలో నిర్మించిన గ్రానైట్ సూర్య దేవాలయానికి ఇది ప్రసిద్ధి. గోఖర్ కొండపై ఉన్న రాతిలో చెక్కిన 24 జైన తీర్థంకరుల చిత్రాలకు కూడా ఇది ప్రసిద్ధి చెందింది.  ఇది మహోబా జిల్లా ముఖ్య పట్టణం. మహోబా ఖజురహో, లవకుశనగర్, కుల్‌పహార్, చర్ఖారీ, కాలింజర్, ఓర్చా, ఝాన్సీ వంటి చారిత్రిక పట్టణాలకు దగ్గరలో ఉంది. ఈ పట్టణం నుండి ఇతర ప్రాంతాలకు రైలు, రోడ్డు మార్గాలున్నాయి.

## భౌగోళికం
మహోబా  వద్ద  సముద్ర మట్తం నుండి 214&nbsp;మీటర్ల ఎత్తున ఉంది

## జనాభా
2011 నాటి భారత జనాభా లెక్కల ప్రకారం, మహోబా జనాభా 95,216. మహోబా సగటు అక్షరాస్యత 74.91%. ఇది రాష్ట్ర సగటు 67.68% కంటే ఎక్కువ. పురుషుల అక్షరాస్యత 82.03%, మహిళా అక్షరాస్యత 66.88%, జనాభాలో 12.68% మంది ఆరేళ్ళ లోపు పిల్లలు.

మహోబాలో మొత్తం జనాభాలో షెడ్యూల్ కులాల జనాభా 14.93%, షెడ్యూల్ తెగల జనాభా 0.42% ఉన్నాయి. జనాభా లెక్కల ప్రకారం మొత్తం జనాభాలో 75.21% హిందువులు, 23.64% ముస్లింలు. 

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
దగ్గుబాటి వెంకటేశ్వరరావు

**దగ్గుబాటి వెంకటేశ్వర రావు**, (జ. డిసెంబరు 14, 1953) ఆంధ్రప్రదేశ్ కు చెందిన రాజకీయ నాయకుడు. మాజీ మంత్రి, మాజీ పార్లమెంటు సభ్యుడు.

## వ్యక్తిగత జీవితం
నటుడు, తెలుగుదేశం పార్టీ (టిడిపి) వ్యవస్థాపకుడు ఎన్. టి. రామారావు పెద్ద అల్లుడు వెంకటేశ్వరరావు. రాజకీయ నాయకుడైన దగ్గుబాటి చెంచురామయ్య కుమారుడు. 1979, మే 9న దగ్గుబాటి పురంధేశ్వరిని వివాహం చేసుకున్నాడు. వీరికి ఒక కుమార్తె (నివేదా), ఒక కుమారుడు (హితేష్ చెంచురామ్).

## రాజకీయ ప్రస్థానం
2014 వరకు ప్రకాశం జిల్లాలోని పరుచూరు శాసనసభ నియోజకవర్గం నియోజకవర్గానికి ప్రాతినిధ్యం వహించాడు. అతను 2009 సార్వత్రిక ఎన్నికలలో 73,691 ఓట్లతో (2,776 ఓట్ల మెజారిటీతో) గెలిచాడు. ఇతడు 1984, 1985, 1989, 2004, 209 లో రాష్ట్ర అసెంబ్లీకి, 1991-1996లో లోకసభకు (భారత దిగువ సభ), 1996లో రాజ్యసభ (భారత ఎగువ సభ) కు ఎన్నికయ్యాడు. 2019లో వై. యస్. ఆర్. కాంగ్రెస్ పార్టీలో చేరాడు. ప్రకాశం జిల్లాలోని పరుచూరు అసెంబ్లీ నియోజకవర్గం నుండి 2019 ఎన్నికలలో పోటీ చేసి, టిడిపి అభ్యర్థి ఏలూరి సాంబశివరావు చేతిలో 1647 ఓట్ల తేడాతో ఓడిపోయారు.

## మూలాలు

వర్గం:1953 జననాలు
వర్గం:ప్రకాశం జిల్లా నుండి ఎన్నికైన లోక్‌సభ సభ్యులు
వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:ప్రకాశం జిల్లా వ్యక్తులు
వర్గం:ప్రకాశం జిల్లా రాజకీయ నాయకులు
అమరం అఖిలం ప్రేమ

**అమరం అఖిలం ప్రేమ** 2020, సెప్టెంబరు 18న విడుదలైన తెలుగు చలనచిత్రం. వీఈవీకేడీఎస్‌ ప్రసాద్ నిర్మాణ సారథ్యంలో జోనాథన్ ఎడ్వర్డ్స్ దర్శకత్వం వహించిన ఈ చిత్రంలో విజయ్ రామ్, శివశక్తి సచ్‌దేవ్, నరేష్, అన్నపూర్ణ, శ్రీకాంత్ అయ్యంగార్ తదితరులు నటించగా, రధన్ సంగీతం అందించాడు. ఈచిత్రానికి రసూల్ ఎల్లోర్ సినిమాటోగ్రఫీ, మరియప్పన్ ఎడిటింగ్ విభాగంలో పనిచేశారు. ఈ చిత్రం ఆహా (ఓటిటి)లో విడుదలైంది.

## కథా సారాంశం
శ్రీకాంత్ అయ్యంగర్ కు తన కూతురు అఖిల (శివ్ శక్తి సచ్ దేవ్) అంటే ప్రాణం, అఖిల కూడా తన తండ్రిపై చిన్నప్పటి నుంచి ప్రేమను కలిగి ఉంటుంది. ఒకరినొకరు విడిచిపెట్టలేనంత ప్రేమతో ఉండగా అఖిల చేసిన ఒక పెద్ద తప్పు వల్ల తండ్రి కూతుర్ల మధ్య దూరం పెరుడుతుంది. కొంతకాలం తరువాత అఖిల ఐఏఎస్ కోచింగ్ కోసం హైదరాబాద్ వచ్చేస్తుంది. అక్కడ అమర్ (విజయ్ రామ్) పరిచయం అయిన విజయ్ ఆమెను ప్రేమిస్తాడు. ముందు అఖిల నో చెప్పినప్పటికీ తర్వాత అతనంటే ఇష్టపడుతుంది. ఇద్దరి ప్రేమకథ ఏమవుతుంది? అఖిల మళ్ళీ తన తండ్రిని కలుసుకుందా? అసలు ఆమె చేసిన ఆ తప్పేంటి అన్నది మిగతా కథ.

## నటవర్గం
* విజయ్ రామ్ (అమర్‌)
* శివశక్తి సచ్‌దేవ్ (అఖిల)
* నరేష్ (అమర్ తండ్రి)
* శ్రీకాంత్ అయ్యంగార్ (అఖిల తండ్రి)
* అన్నపూర్ణ (అఖిల అమ్మమ్మ)
* శ్రీలక్ష్మి (అఖిల అత్త)
* శివారెడ్డి

## సాంకేతికవర్గం
* రచన, దర్శకత్వం: జోనాథన్ ఎడ్వర్డ్స్
* నిర్మాణం: వీఈవీకేడీఎస్‌ ప్రసాద్
* సంగీతం: రధన్
* సినిమాటోగ్రఫీ: రసూల్ ఎల్లోర్
* మాటలు: శ్రీకాంత్ విస్సా 
* కూర్పు: మరియప్పన్
* పంపిణీదారు: ఆహా (ఓటిటి)

## సంగీతం
రధన్ సంగీతం అందించిన ఈ చిత్రంలోని పాటలకు రెహమాన్ సాహిత్యం అందించాడు. 2020, సెప్టెంబరు 16న "తొలి తొలి" అనే పాటను మధుర ఆడియో విడుదల చేసింది. 

## విడుదల
ఈ చిత్రం కరోనా-19 మహమ్మారి కారణంగా 2020, సెప్టెంబరు 18న ఆహా (ఓటిటి) ద్వారా విడుదలైంది.

## స్పందన
ఈ చిత్రంలో మంచి సందేశం ఉందని *[[టైమ్స్ ఆఫ్ ఇండియా]]* చెందిన తధాగత్ పతి రాశారు. ఈ చిత్రం "ప్రేమ, బంధం, ఈగోల గురించి చెబుతుందని ది హిందూకు చెందిన సంగీత దేవి దుండూ రాశారు.

## మూలాలు

## ఇతర లంకెలు

* 

వర్గం:2020 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:విజయ నరేష్ నటించిన సినిమాలు
తిప్పరా మీసం

**తిప్పరా మీసం** 2019, నవంబరు 8న విడుదలైన తెలుగు చలనచిత్రం. రిజ్వాన్ ఎంటర్టైన్మెంట్, కృష్ణ విజయ ఎల్ ప్రొడక్షన్స్ పతాకాలపై రిజ్వాన్ నిర్మాణ సారథ్యంలో కృష్ణ విజయ్ దర్శకత్వం వహించిన ఈ చిత్రంలో శ్రీ విష్ణు, నిక్కి తాంబోలి, రోహిణి తదితరులు నటించగా, సురేష్ బొబ్బిలి సంగీతం అందించాడు.

## నటవర్గం
* శ్రీ విష్ణు (మణిశంకర్‌)
* నిక్కీ తంబోలి (మౌనిక)
* రోహిణి (మణి తల్లి లలిత)
* బెనర్జీ (మణి మామ)
* ప్రవీణ్
* నేహా దేశ్‌పాండే
* రఘువరన్ (మణి మరణించిన తండ్రిగా ఫోటో చూపబడింది)

## సాంకేతికవర్గం
* రచన, దర్శకత్వం: కృష్ణ విజయ్
* నిర్మాత: రిజ్వాన్
* సంగీతం: సురేష్ బొబ్బిలి
* ఛాయాగ్రహణం: సిద్
* కూర్పు: ధర్మేంద్ర కాకరాల
* నిర్మాణ సంస్థ: రిజ్వాన్ ఎంటర్టైన్మెంట్, కృష్ణ విజయ ఎల్ ప్రొడక్షన్స్
* పంపిణీదారు: శ్రీ ఓం సినిమా
*సౌండ్ డిజైన‌ర్‌: నాగార్జున తాళ్లపల్లి

## నిర్మాణం
ఈ చిత్రంలో శ్రీవిష్ణు మీసాలు, గడ్డం పెంచుకుని డీజే పాత్రను పోషించాడు. అతని పాత్ర నెగిటీవ్ షేడ్ లో ఉంటుంది. ఈ చిత్రానికి కృష్ణ విజయ్ దర్శకత్వం వహించగా నిక్కి తంబోలి, రోహిణి తదితరులు నటించారు. సహాయ పాత్రలో నటించడానికి నేహా దేశ్‌పాండే సంతకం చేసింది. సెప్టెంబరులో ఈ చిత్ర టీజర్ విడుదలైంది. కృష్ణ విజయ్ గతంలో శ్రీవిష్ణుతో కలిసి అసుర (2015) సినిమాకు పనిచేశాడు. ఈ చిత్ర ఫస్ట్ లుక్ ఫిబ్రవరిలో విడుదలై, వేసవిలో విడుదల కావాల్సి ఉంది.

శ్రీవిష్ణు నటించిన బ్రోచెవరేవరురా (2019) సినిమా విడుదలై విజయవంతమైనప్పటి నుండి ఈ చిత్రం ప్రజాదరణ పొందింది. తిప్పారా మీసం సినిమాను రిజ్వాన్ ఎంటర్టైన్మెంట్, కృష్ణ విజయ్ ఎల్ ప్రొడక్షన్స్ సంయుక్తంగా నిర్మించాయి. ఈ చిత్ర ట్రైలర్ నవంబరు 6న విడుదలైంది. ఈ చిత్రానికి థియేట్రికల్ హక్కులను ఆసియా సినిమాస్ కొనుగోలు చేసింది.

## పాటలు
ఈ చిత్రానికి సురేష్ బొబ్బిలి సంగీతం అందించాడు. మొదటి పాట "ధేత్తడి పోచమ్మగుడి" సెప్టెంబరులో, రెండవ పాట "మౌన హృదయ రాగం" అక్టోబరులో విడుదలయ్యాయి.

## విడుదల
టైమ్స్ ఆఫ్ ఇండియా పత్రిక ఈ చిత్రానికి 2/5 రేటింగ్ ఇచ్చింది. "శ్రీ విష్ణు, రోహిణి తల్లి కొడుకులుగా బంధాల విలువను చూపించారు" అని ది హిందూ పత్రికలో రాశారు.

## మూలాలు

## బాహ్య లింకులు
* 

వర్గం:తెలుగు కుటుంబకథా సినిమాలు
వర్గం:రోహిణి నటించిన సినిమాలు
మౌ

**మౌ, ** ఉత్తర ప్రదేశ్ రాష్ట్రం, మౌ జిల్లా లోని పట్టణం. దీన్ని **మౌనత్ భంజన్** అని కూడా అంటారు. ఇది ఒక పారిశ్రామిక పట్టణం. మౌ జిల్లాకు ముఖ్యపట్టణం. ఇది ఉత్తర ప్రదేశ్ రాష్ట్రంలో తూర్పు భాగంలో ఉంది. ఈ పట్టణం చీర పరిశ్రమకు ప్రసిద్ధి చెందింది. ఇది శతాబ్దాల నాటి సాంప్రదాయ వ్యాపారం, పట్టణ ప్రజల పురాతన కళ.

1540- 1545 మధ్యకాలంలో, హుమాయున్‌ను ఓడించిన షేర్ షా సూరి, తన పాలనలో ఉన్న గొప్ప సూఫీ సాధువు సయ్యద్ అహ్మద్ వాద్వాను కలవడానికి కొల్హువాన్ (మధుబన్) సందర్శించాడు. షేర్ షా కుమార్తెలలో ఒకరైన మహ్వానీ, వాద్వా దర్గాకు సమీపంలో శాశ్వతంగా స్థిరపడింది. మొగలు చక్రవర్తి అక్బర్ అలహాబాద్ వెళ్ళేటప్పుడు మౌ గుండా వెళ్ళాడని జియావుదీన్ బర్నీ రాసాడు. ఆ సమయంలో, మొగలు సైన్యంతో పాటు వచ్చిన ఇరాన్, ఆఫ్ఘనిస్తాన్, టర్కీలకు చెందిన కార్మికులు, చేతివృత్తులవారూ ఇక్కడ శాశ్వతంగా స్థిరపడ్డారు. ఈ చేతివృత్తులవారు కొంతకాలానికి ఇక్కడి సమాజంలో కలిసిపోయారు. వారు తమ కళను సజీవంగానే ఉంచుకున్నారు. తూర్పు ఉత్తర ప్రదేశ్‌లో చేనేత పరిశ్రమ క్రమంగా మరణించినప్పటికీ, మౌ లోని చీర పరిశ్రమ ఇప్పటికీ ఈ ప్రాంతంలో హస్తకళకు చిట్టచివరి స్థావరంగా మిగిలిపోయింది. అక్బర్ కుమార్తెలలో ఒకరైన జహానారా బేగం కూడా ఆ ప్రాంతంలోనే స్థిరపడిందని భావిస్తారు. ఆమె ఇక్కడ ఒక మసీదు నిర్మించింది. ఆ అసలు మసీదు ప్రస్తుతం ఉనికిలో లేదు గానీ, షాహి ఖత్రా అనే ఈ స్థలంలో ఉన్న షాహి మసీదు దాని గత వైభవాన్ని గుర్తు చేస్తుంది.

మౌ ప్రజలు భారత స్వాతంత్ర్య సంగ్రామంలో పాల్గొన్నారు. 1939 లో మహాత్మా గాంధీ, జిల్లా లోని దోహారీఘాట్ ప్రాంతాన్ని సందర్శించాడు.

1932 లో ఆజంగఢ్ జిల్లా ఏర్పాటయింది. 1988 వరకు మౌ ప్రాంతం ఆ జిల్లాలో భాగంగా ఉండేది. 1988 నవంబరు 19 న ఆజంగఢ్ జిల్లా నుండి విడదీసి, మౌ జిల్లాను ఏర్పరచారు.

## వాతావరణం

## జనాభా
2011 జనగణన ప్రకారం, మౌ పట్టణ జనాభా 2,78,745. అందులో 1,42,967 మంది పురుషులు, 1,35,778 మంది మహిళలు ఉన్నారు. ఆరేళ్ళ లోపు పిల్లల సంఖ్య 42,216. ఇది మౌ జనాభాలో 15.15%. రాష్ట్ర జనాభాలో లింగనిష్పత్తి 912 కాగా మౌలో ఇది 950. పిల్లల్లో లింగనిష్పత్తి 952. ఉత్తర ప్రదేశ్ రాష్ట్రం మొత్తమ్మీద పిల్లల్లో లింగనిష్పత్తి 902. మౌలో అక్షరాస్యత 77.13%, ఇది రాష్ట్ర సగటు 67.68% కంటే ఎక్కువ. పురుషుల్లో అక్షరాస్యత 82.37% కాగా, స్త్రీలలో అక్షరాస్యత రేటు 71.60%.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
కాస్‌గంజ్

**కాస్‌గంజ్** ఉత్తర ప్రదేశ్, కాస్‌గంజ్ జిల్లా లోని పట్టణం, ఆ జిల్లాకు ముఖ్య పట్టణం. 2008 ఏప్రిల్ 17 న కాస్‌గంజ్, పాటియాలి, సహవార్ అనే మూడు తహసీళ్ళ‌ను చేర్చి ఈ జిల్లాను ఏర్పరచారు. 

## భౌగోళికం
కాస్‌గంజ్  వద్ద. సముద్ర మట్టం నుండి 177 మీటర్ల ఎత్తున, &nbsp;కాశీ నది ఒడ్డున ఉంది. ఈ పట్టణం హిమాలయ పర్వత ప్రాంతానికి సమీపంలో, దోఅబ్‌లో ఉంది. పవిత్ర నదులైన గంగ, యమునల మధ్య ఉండడం చేత ఈ భూమి, అత్యంత సారవంతమైన ప్రాంతాలలో ఒకటి. చుట్టుపక్కల గ్రామాలు పెద్ద సంఖ్యలో వ్యవసాయం, సంబంధిత ఆర్థిక కార్యకలాపాలపై ఆధారపడి ఉంటాయి. కాస్‌గంజ్ బ్లాక్ 1956 జనవరి 26 లో ఏర్పాటైంది.

## శీతోష్ణస్థితి
కాస్‌గంజ్‌లో తేమతో కూడిన ఉపఉష్ణమండల వాతావరణం ఉంది. హిమాలయాల పర్వత పాదాలకు ఎంతో దూరంలో లేని ఈ పట్టణంలో, శీతాకాలం మితంగా ఉంటుంది, ఉష్ణోగ్రత కొన్నిసార్లు సున్నా డిగ్రీలకు చేరుకుంటుంది. వేసవికాలం వేడిగా, పొడిగా ఉంటుంది. ఉష్ణోగ్రతలు 40°C కంటే ఎక్కువగానే ఉంటాయి. వర్షాకాలం జూన్ చివరి నుండి సెప్టెంబరు వరకు ఉంటుంది. వర్షాకాలంలో దాదాపు రోజూ జల్లులు పడడం అసాధారణమైన విషయమేమీ కాదు. అక్టోబరు నుండి వాతావరణం ఆహ్లాదకరంగా ఉంటుంది. శీతాకాలం, డిసెంబరు నుండి ముదురుతుంది.

## జనాభా
2011 జనాభా లెక్కల ప్రకారం, కాస్‌గంజ్ జనాభా 1,01,241, వీరిలో పురుషులు 53,507, మహిళలు 47,734. అక్షరాస్యత 77.36%. 

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
ఒరాయీ

**ఒరాయీ** ఉత్తర ప్రదేశ్, జలౌన్ జిల్లా లోని పట్టణం. ఇది ఈ జిల్లాకు ముఖ్యపట్టణం.క్వాలిటీ కౌన్సిల్ ఆఫ్ ఇండియా నిర్వహించిన వార్షిక పరిశుభ్రత సర్వే, స్వచ్ సర్వేక్షణ్ 2019 కింద ఒరాయీ భారతదేశంలో 'ఫాస్టెస్ట్ మూవర్' స్మాల్ సిటీ అవార్డును అందుకుంది  (1-3 లక్షలు).

## జనాభా

## రవాణా సౌకర్యాలు

### రైల్వే
ఒరై రైల్వే స్టేషన్ ప్రధాన రైల్వే స్టేషన్, ఇది కాన్పూర్- ఝాన్సీ మార్గంలోమధ్యన ఉంది. ఈ స్టేషను నుండి భారతదేశపు తూర్పు, పడమర, దక్షిణాలతో రైలు సౌకర్యాలున్నాయి.

### రోడ్డు
ఇంటర్ స్టేట్ బస్ టెర్మినస్ నుండి ఇతర ప్రాంతాలతో బస్సు సౌకర్యాలున్నాయి.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
మత్తు వదలరా (2019 సినిమా)

**మత్తు వదలరా** 2019, డిసెంబరు 24న విడుదలైన తెలుగు కామెడీ థ్రిల్లర్ సినిమా. మైత్రి మూవీ మేకర్స్ పతాకంపై చిరంజీవి (చెర్రీ), హేమలత నిర్మాణ సారథ్యంలో రితేష్ రానా తొలిసారిగా దర్శకత్వం వహించిన చిత్రంలోశ్రీ‌ సింహా, నరేష్ అగస్త్య, అత్యుల చంద్ర, సత్య,  బ్రహ్మాజీ, వెన్నెల కిషోర్ తదితరులు నటించగా, కాల భైరవ సంగీతం అందించాడు. ఈ చిత్రం బాక్సాఫీస్ వద్ద విజయవంతమై, మంచి సమీక్షలు కూడా అందుకుంది. ఈ చిత్ర ప్రదర్శనకోసం హైదరాబాదులో మరికొన్ని థియేటర్లు కూడా ఇచ్చారు.

## కథా నేపథ్యం
బాబూ మోహన్ (శ్రీ సింహా), ఏసుదాస్ (సత్య), అభి (అగస్త్య) ముగ్గరూ స్నేహితులు. బాబూ మోహన్‌, ఏసుదాస్‌తో కలిసి డెలివరీ బాయ్‌గా పనిచేస్తుంటాడు. నెల మొత్తం కష్టపడి పనిచేసినా నాలుగైదు వేల కంటే ఎక్కువ సంపాదన లేకపోవడంతో ఏసుదాస్ సలహాతో తెలివిగా ‘తస్కరించుట’ అనే పద్ధతి ద్వారా కస్టమర్లను మోసం చేసి డబ్బు సంపాదించాలని నిర్ణయించుకుంటాడు. ఈ ప్రయత్నంలో భాగంగా ఆర్డర్ ఇవ్వడానికి ఒక అపార్ట్‌మెంట్‌కి వెళ్లి అక్కడ క్రైమ్‌లో ఇరుక్కుంటాడు. అక్కడ జరిగిన మర్డర్స్‌కి బాబూ మోహన్ తనకు ఉన్న అతి నిద్ర వ్యాధి లక్షణాల వల్ల బాధ్యత వహించాల్సి వస్తుంది. నిద్ర నుండి కోలుకున్న తరువాత బాబూ మోహన్ ఈ మిస్టరి నుండి ఎలా బయటపడ్డాడు, అసలు నిందితులు ఎవరు అన్నది మిగతా కథ.

## నటవర్గం

* శ్రీ‌ సింహా (బాబు మోహన్)
* సత్య (యేసు దాసు)
* నరేశ్ ఆగస్త్య (అభి)
* అతుల్య చంద్ర (మైరా)
* బ్రహ్మాజీ (బెనర్జీ)
* వెన్నెల కిషోర్ (రవితేజ)
* అజయ్ (తేజస్వి తోట)
* జీవా (డిటెక్టివ్‌)
* విద్యుల్లేఖ రామన్ (బుజ్జీ)
* గుండు సుదర్శన్ (సెక్యూరిటీ గార్డు)
* పావలా శ్యామల (వృద్ధ మహిళ)
* అజయ్ ఘోష్ (ఇంటి యజమాని)
* శ్రావణ సంధ్య (ఇంటి యజమానురాలు)
* షకలక శంకర్

## సాంకేతికవర్గం
* దర్శకత్వం: రితేష్ రానా
* నిర్మాత: చిరంజీవి (చెర్రీ), హేమలత
* రచన: రితేష్ రానా, ఆర్. తేజ
* సంగీతం: కాల భైరవ 
* సినిమాటోగ్రఫీ: సురేష్ సారంగం
* కూర్పు: కార్తీక శ్రీనివాస్
* నిర్మాణ సంస్థ: మైత్రి మూవీ మేకర్స్

## పాటలు
ఈ చిత్రానికి కాల భైరవ సంగీతం అందించాడు.

* మత్తు వదలరా (టైటిల్ ట్రాక్) - ఎం.ఎం. కీరవాణి, కాల భైరవ.
* సాలా రే సాలా - రాకేందు మౌళి, పృథ్వీ చంద్ర.

## విడుదల - స్పందన
టైమ్స్ ఆఫ్ ఇండియా పత్రిక ఈ చిత్రానికి 3/5 రేటింగ్ ఇచ్చింది, "ప్రేక్షకులను తమ సీట్లకు అతుక్కుపోయేలా చేసే పర్ఫెక్ట్ థ్రిల్లర్ సినిమా అని, సినిమాలో హాస్యం కూడా బాగుందని" అని పేర్కొంది. "మత్తు వదలరా సినిమా మంచి ప్రయత్నమని, కొత్త టీం కొత్త అలోచనల దిశలో ఒక అడుగు ముందుకు వేసింది" అని ది హిందూ పత్రికలో రాశారు.

## పురస్కారాలు

### సైమా అవార్డులు
2019 సైమా అవార్డులు

# సైమా ఉత్తమ తొలిచిత్ర నటుడు (శ్రీ సింహ)

## మూలాలు

## ఇతర లంకెలు
*

వర్గం:2019 తెలుగు సినిమాలు
వర్గం:తెలుగు థ్రిల్లర్ సినిమాలు
లలిత్‌పూర్

**లలిత్‌పూర్** ఉత్తర ప్రదేశ్ రాష్ట్రం, లలిత్‌పూర్ జిల్లా లోని పట్తణం. ఆ జిల్లాకు ముఖ్యపట్టణం. పట్టణ పరిపాలనను మునిసిపల్ బోర్డు నిర్వహిస్తుంది. ఈ నగరం ఉత్తర ప్రదేశ్ లోని బుందేల్‌ఖండ్ ప్రాంతంలో భాగం.

## జనాభా
2011 జనాభా లెక్కల ప్రకారం, లలిత్‌పూర్ జనాభా 1,33,305, వీరిలో పురుషులు 69,529, మహిళలు 54,062. పట్టణ అక్షరాస్యత 82.39%, పురుషుల అక్షరాస్యత 89.12% కాగా, స్త్రీల అక్షరాస్యత 75.06%.

మొత్తం జనాభాలో, హిందువులు 76.27%, ముస్లిములు 13.72%, జైన మతస్థులు 8.99%, ఇతర మతాలకు చెందినవారు1.02% ఉన్నారు.

## రవాణా సౌకర్యాలు

### రైల్వే
thumb|రైల్వే స్టేషన్ లలిత్‌పూర్
లలిత్‌పూర్ జంక్షన్ నుండి న్యూఢిల్లీ, ముంబై, చెన్నై, పాట్నా, ఇండోర్, భూపాల్, గౌలియార్, జబల్పూర్, ఉజ్జయినీ, సౌగోర్, పూరీ, అలహాబాద్, బెంగళూరు, దామో, ఝాన్సీ వంటి నగరాలతో రైళ్ళున్నాయి. లలిత్‌పూర్‌ను టికామ్‌గడ్‌ను ‌కలిపే కొత్త రైలు మార్గం 2013 లో ప్రారంభమైంది. ఇప్పుడు ఈ మార్గాన్ని ఖజురాహో వరకు విస్తరించారు. ఇక్కడికి దగ్గర్లోని రైల్వే జంక్షన్లు మధ్యప్రదేశ్ లోని ఝాన్సీ జంక్షన్, బీనా జంక్షన్ .

### రోడ్డు
thumb|బస్ స్టాండ్ లలిత్‌పూర్
లలిత్‌పూర్ గుండా వెళ్ళే స్వర్ణ చతుర్భుజి ప్రాజెక్టు లోని ప్రతిపాదిత ఉత్తర-దక్షిణ-కారిడార్ పూర్తయింది.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
మైన్‌పురి

**మైన్‌పురి** ఉత్తర ప్రదేశ్‌, మైన్‌పురి జిల్లా లోని పట్టణం, ఈ జిల్లాకు ముఖ్యపట్టణం. ఇది&nbsp;న్యూ ఢిల్లీ నుండి 270 కి.మీ. దూరంలో ఉంది.  మైన్‌పురి, శ్రీకృష్ణుడు చరించిన పౌరాణిక ప్రాంతం బ్రజ్ లో భాగం.  పట్టణంలో ఇషాన్ నది ప్రవహిస్తోంది.

## రవాణా సౌకర్యాలు
మైన్‌పురి రైల్వే స్టేషన్ నుండి వివిధ నగరాలకు రైళ్ళున్నాయి. సమీప విమానాశ్రయం 121&nbsp;కి.మీ దూరంలో.ఆగ్రా వద్ద ఉంది. 

## వాతావరణం

## జనాభా
2011 జనాభా లెక్కల ప్రకారం, మైన్‌పురి పట్టణ సముదాయం జనాభా 1,33,078. వీరిలో పురుషులు 69,788, మహిళలు 63,290. అక్షరాస్యత 85.66%. 

2001 జనగణన ప్రకారం  మైన్‌పురి జనాభా 89,535. జనాభాలో పురుషులు 53%, స్త్రీలు 47%. పట్టణ అక్షరాస్యత 69%. ఇది జాతీయ సగటు 59.5% కంటే ఎక్కువ: పురుషుల అక్షరాస్యత 74%, స్త్రీల అక్షరాస్యత 64%. ఆరేళ్ళ లోపు పిల్లలు మైన్‌పురి జనాభాలో 15% ఉన్నారు. రోజువారీ వ్యవహారాల్‌లో ప్రజలు కన్నౌజీ, బ్రజ్ భాషలను మాట్లాడతారు.

## పరిశ్రమ
పట్టణ జనాభాలో అధిక భాగం వ్యవసాయంపై ఆధారపడి ఉంది. కాటన్ జిన్నింగ్, ఆయిల్‌సీడ్ మిల్లింగ్, దీపం, గాజు తయారీ ఇక్కడి ప్రముఖమైన పరిశ్రమలు. ఈ పట్టణం పొగాకుకు, చెక్క శిల్పాలకూ ప్రసిద్ధి చెందింది. వ్యవసాయ పరికరాల వ్యాపారం ఇక్కడి మరో ప్రధానమైన వ్యాపారం. జిల్లాలోని వ్యవసాయ పరికరాల తయారీదారులలో సియారామ్ ఏజెన్సీ ఒకటి.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
సిద్ధార్థనగర్

**సిద్ధార్థనగర్** ఉత్తర ప్రదేశ్ రాష్ట్రం లోని పట్టణం, సిద్ధార్థనగర్ జిల్లా ముఖ్యపట్టణం. దీన్ని **నౌఘడ్** అని కూడా పిలుస్తారు జిల్లా లోని 5 నియోజకవర్గాల్లో ఇది ఒకటి. దీని పేరు కపిలవస్తుగా మార్చారు. ఈ పట్టణం గౌతమబుద్ధుడి జన్మస్థలం లుంబినికి సమీపంలో ఉంది. ఇది సిద్ధార్థనగర్ రైల్వే స్టేషన్ నుండి 20 కిలోమీటర్ల దూరంలో ఉంది.

## జనాభా
2011 భారత జనాభా లెక్కల ప్రకారం, సిద్ధార్థనగర్ పట్టణ జనాభా 25,422. మొత్తం జనాభాలో పురుషులు 53% (11,570), స్త్రీలు 47% (10,361).

## రవాణా
సిద్ధార్థనగర్ రైల్వే స్టేషన్ గోండా నుండి గోరఖ్పూర్ వెళ్ళే మార్గంలో ఉంది. బౌద్ధ సర్క్యూట్‌ రోడ్డులో ఉంది. పట్టణం నుండి గోరఖ్‌పూర్‌కు జాతీయ రహదారి 730 ద్వారా వెళ్ళవచ్చు. జాతీయ రహదారి 28 ద్వారా బస్తీకి వెళ్ళవచ్చు.

## ప్రస్తావనలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
సీతాపూర్

**సీతాపూర్,** ఉత్తర ప్రదేశ్ రాష్ట్రం, సీతాపూర్ జిల్లా లోని పట్టణం. ఇది ఈ జిల్లాకు ముఖ్యపట్టణం కూడా. పట్టణ పరిపాలన మునిసిపల్ బోర్డు నిర్వహిస్తుంది.  సీతాపూర్ జిల్లా లక్నో డివిజన్‌లో ఉంది . ఈ పట్టణం సరాయన్ నది ఒడ్డున ఉంది. లక్నో, షాజహాన్పూర్ లకు సరిగ్గా మధ్యన ఉంది. జాతీయ రహదారి 24 ద్వారా లక్నోకు రవాణా సౌకర్యం ఉంది. ఇక్కడ ఒక కంటోన్మెంట్ ఉంది. బ్రిటిషు కాలంలో బ్రిటిష్ రెజిమెంటులో కొంత భాగం ఇక్కడ ఉండేది. 

## రాజకీయ ప్రముఖులు

* **ఆచార్య నరేంద్ర దేవ్:** (1889 అక్టోబరు 30 -1956 ఫిబ్రవరి19) ఉత్తర ప్రదేశ్ రాష్ట్రం, సీతాపూర్ పట్టణంలో జన్మించాడు. అతను భారతదేశ కాంగ్రెస్ సోషలిస్ట్ పార్టీ సిద్ధాంతకర్తలలో ఒకడు.అతని ప్రజాస్వామ్య సోషలిజం, హింసాత్మక మార్గాలను సూత్రప్రాయంగా త్యజించి, *[[సత్యాగ్రహం|సత్యాగ్రహాన్ని]]* విప్లవాత్మక వ్యూహంగా స్వీకరించింది.అతని తండ్రి బాబు బలదేవ్ సహాయ్ పజియాబాద్ లో పేరుపొందిన న్యాయవాదిగా పనిచేసాడు.

## రవాణా సౌకర్యాలు

### రైలు

సీతాపూర్‌లో 2 రైల్వే స్టేషన్లు ఉన్నాయి. ప్రధానమైన రైల్వే స్టేషను సీతాపూర్ కంటోన్మెంట్ రైల్వే స్టేషను. జల్పాయిగురి నుండి అమృత్సర్ వరకు వెళ్ళే సూపర్ ఫాస్ట్ రైళ్లు ఇక్కడ ఆగుతాయి. జన సాధారణ్ ఎక్స్‌ప్రెస్, జన నాయక్ ఎక్స్‌ప్రెస్, అమృత్సర్-సహర్సా ఎక్స్‌ప్రెస్, కర్మభూమి ఎక్స్‌ప్రెస్, జానసేవా ఎక్స్‌ప్రెస్ వంటి కొన్ని ఎక్స్‌ప్రెస్ రైళ్లు. సీతాపూర్ కంటోన్మెంట్ రైల్వే స్టేషన్ మీదుగా వెళ్తాయి.

రెండో స్టేషను సీతాపూర్ సిటీ జంక్షన్ రైల్వే స్టేషను. రెండు ఎక్స్‌ప్రెస్ రైళ్ళు ఇక్కడ ఆగుతాయి. సీతాపూర్ నగరం నుండి ప్యాసింజర్ రైళ్లు ఉన్నావ్, బాలమౌ, షాజహాన్పూర్ లకు వెళ్తాయి.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
డామే మార్గరెట్ నటాలీ స్మిత్

thumb|మ్యాగి స్మిథ్
డామే **మార్గరెట్ నటాలీ స్మిత్** (28 డిసెంబర్ 1934-27 సెప్టెంబర్ 2024) ఇంగ్లాండ్ కు చెందిన ఒక బ్రిటిష్ నటి. హాస్య, నాటక పాత్రలలో 'మ్యాగి స్మిథ్' గా  ఆమె ప్రసిద్ధి చెందారు. ఆమె ఏడు దశాబ్దాలుగా రంగస్థలం ఇంకా సినిమా తెరపై నటించి బ్రిటన్ యొక్క అత్యంత గుర్తించదగిన నటీమణులలో ఒకరు అయ్యారు. ఆమె రెండు అకాడమీ అవార్డులు, ఐదు బాఫ్టా అవార్డులు, నాలుగు ఎమ్మీ అవార్డులు, మూడు గోల్డెన్ గ్లోబ్ అవార్డులు మరియు ఒక టోనీ అవార్డు పాటు ఆరు లారెన్స్ ఆలివర్ అవార్డులకు నామినేషన్లు అందుకున్నారు. నటనకు ట్రిపుల్ క్రౌన్ సంపాదించిన అతికొద్ది మంది ప్రదర్శనకారులలో స్మిత్ ఒకరు.

2001 నుండి 2011 వరకు, *[[హ్యారీ పాటర్ చలనచిత్ర సిరీస్|హ్యారీ పాటర్]]* చిత్రాలలో ప్రొఫెసర్ మినర్వా మెక్గొనాగల్ పాత్రను స్మిత్ పోషించారు. హాగ్రిడ్ పాత్ర పోషించిన స్మిత్ మరియు రాబీ కోల్ట్రాన్లను రచయిత జె. కె. రౌలింగ్ ఈ చిత్రం కోసం అభ్యర్థించారు. ఎనిమిది *[[హ్యారీ పాటర్ చలనచిత్ర సిరీస్|హ్యారీ పాటర్]]* చిత్రాలలో ఏడు చిత్రాలలో స్మిత్ నటించారు.

స్మిత్ లండన్లోని చెల్సియా యాండ్ వెస్ట్ మినిస్టర్ ఆసుపత్రిలో 27 సెప్టెంబర్ 2024న 89 సంవత్సరాల వయసులో మరణించారు.

### మూలాలు

వర్గం:సినిమా నటులు
గురునానక్ జయంతి

thumb|గురునానక్ జయంతి సందర్భమున అలంకరింపబడ్డ పంజాబ్ హర్మీందర్ సాహిబ్ గురు ద్వారా సమీపంలో అకాల్ తఖ్త్
thumb|లంగర్ భోజన దృశ్యం
**గురు నానక్ జయంతి** మొదటి సిక్కు గురువు '''గురు నానక్''' జన్మదినమును పండుగగా జరుపుకునే రోజు. ఈ పండుగను **గురు నానక్** **ప్రకాష్ ఉత్సవ్, ** **గురు నానక్ దేవ్ జీ గుర్పురబ్** అని కూడా పిలుస్తారు. అత్యంత ఉన్నతమైన గురువులలో ఒకరైన గురు నానక్ దేవ్ సిక్కు మతం స్థాపకులు. **[[సిక్కుమతం]]**లో చాలా పవిత్రమైన పండుగలలో **గురు నానక్ జయంతి** ముఖ్యమైనది . 

సిక్కు మతంలో ఎక్కువగా జరుపుకునే ఉత్సవాలు 10 మంది గురువుల వార్షికోత్సవాలకు సంబంధించినవే్. ఈ గురువులు సిక్కుల నమ్మకాలను రూపొందించడానికిముఖ్య కారకులుు. గుర్పురాబ్ అని పిలువబడే వారి పుట్టినరోజులు ప్రార్థనలతో కూడిన వేడుకలు.

సిక్కు మతం స్థాపకుడైన గురు నానక్ 1469 లో కార్తీక పౌర్ణమి రోజున జన్మించారు. ప్రతి సంవత్సరం ఇదే రోజును ప్రపంచమంతటా ప్రార్థనలతో ఈ పర్వదినమును వేడుకగా జరుపుకుంటారు. ఇది భారతదేశంలో గెజిటెడ్ సెలవుదినం. పంజాబ్, హర్యానా, రాజస్థాన్, దిల్లీ, ఉత్తర ప్రదేశ్, మధ్యప్రదేశ్, గుజరాత్, మహారాష్ట్ర, జార్ఖండ్, పశ్చిమ బెంగాల్ లో గురు నానక్ జయంతిని ప్రభుత్వ సెలవుదినంగా జరుపుకుంటారు. అలాగే కెనడా, బ్రిటన్, పాకిస్తాన్ లో సిక్కు వారు ఎక్కువగా నివసించే ప్రదేశాలలో కూడా ఈ పండుగ జరుపుకుంటారు.

గుర్పురబ్ రోజు వేడుకలు తెల్లవారుజామున నాలుగింటికి ప్రారంభమవుతాయి.&nbsp; ఈ సమయాన్ని *[[అమృత్ వేలా|అమృత్ వెలా]]* అని పిలుస్తారు. *ఆసా-కి-వార్* (ఉదయం శ్లోకాలు) పాడటంతో జయంతి వేడుకలు మొదలవుతుంది.   తరువాత *కథ,* *కీర్తనలు* (సిక్కు శాస్త్రలలోని శ్లోకాలు).  ఆ తరువాత *గురుద్వారాల* వద్ద వాలంటీర్లు ప్రత్యేక సమాజ భోజనం **[[లంగర్ (సిక్కుమతం)|లంగర్]] ** ఏర్పాటు చేస్తారు. ఈ ఉచిత మత భోజనం వెనుక ఉన్న ఆలోచన ఏమిటంటే లింగం, కులం, వర్గం, మతానికి సంబంధం లేకుండా ప్రతి ఒక్కరికి సేవ, భక్తి భావముతో ఆహారం అందజేయడమే.  

## మూలాలు


వర్గం:పండుగలు
ఏదైనా జరగొచ్చు (2019 సినిమా)

**ఏదైనా జరగొచ్చు** 2019, ఆగస్టు 23న విడుదలైన తెలుగు యాక్షన్ థ్రిల్లర్ సినిమా. వెట్ బ్రెయిన్ ఎంటర్టైన్మెంట్ పతాకంపై సుదర్శన్‌ హనగోడు నిర్మాణ సారథ్యంలో కె. రామకాంత్ దర్శకత్వం వహించిన ఈ చిత్రంలో విజయ్ రాజా, పూజా సోలంకి, బాబీ సింహా, సాషా సింగ్ ప్రధాన పాత్రల్లో నటించగా శ్రీకాంత్ పెండ్యాల సంగీతం అందించారు. ఈ చిత్రంలో శివాజీ రాజా కుమారుడు విజయ్ రాజా తొలిసారిగా నటించాడు. దర్శకుడు రామకాంత్ చంద్ర శేఖర్ యెలేటికి వద్ద సహాయకుడిగా పనిచేశాడు. 2018, జూలై 11న ప్రారంభించబడింది. ఈ కార్యక్రమానికి పలువురు సినీరంగ ముఖ్యులు హాజరయ్యారు.

## కథా నేపథ్యం
జై (విజయ్‌ రాజా) తన స్నేహితులతో కలిసి ఈజీగా డబ్బు సంపాదించేందుకు ప్లాన్ చేస్తుంటాడు. ఓ ప్రైవేట్‌ సంస్థలో రికవరీ ఏజెంట్‌గా చేరిన జైకి శశిరేఖ (పూజ సోలంకి) పరిచయం అవుతుంది. తొలి చూపులోనే శశితో ప్రేమలో పడ్డ జై, ఆమె ఇబ్బందుల గురించి తెలుసుకొని ఎలాగైన సాయం చేయాలనుకుంటాడు. ఆ ప్రయత్నాల్లో భాగంగా కాళీ (బాబీ సింహా) అనే రౌడీ దగ్గర క్రికెట్ బెట్టింగ్‌లో డబ్బు పెట్టి సమస్యల్లో చిక్కుకుంటాడు. కాళీ జీవితంలో ఎవరికీ తెలియని ఓ రహస్యం జై అతని స్నేహితులకు తెలుస్తుంది. జైకి తెలిసిన ఆ రహస్యం ఏంటి..? కాళీ నుంచి జై అతని స్నేహితులు ఎలా తప్పించుకున్నారు? అన్నదే మిగతా కథ.

## నటవర్గం
* విజయ్ రాజా (జై)
* పూజా సోలంకి (శశి)
*బాబీ సింహ(కాశీ)
* సాషా సింగ్ (బేబీ)
* నాగేంద్ర బాబు
* వైవా రాఘవ్
* పృథ్వీరాజ్
* ఝాన్సీ
* అజయ్ ఘోష్
* వెన్నెల కిషోర్ (ప్రత్యేక పాత్ర)

## సాంకేతికవర్గం
* దర్శకత్వం: కె. రామకాంత్
* నిర్మాత: సుదర్శన్‌ హనగోడు
* సంగీతం: శ్రీకాంత్ పెండ్యాల
* సినిమాటోగ్రఫీ: సమీర్ రెడ్డి
* కూర్పు: ఉద్దవ్
* నిర్మాణ సంస్థ: వెట్ బ్రెయిన్ ఎంటర్టైన్మెంట్

## పాటలు
ఈ చిత్రానికి శ్రీకాంత్ పెండ్యాల సంగీతం అందించాడు.

* కావాలే - అపర్ణ నందన్
* అనుభవించు - పృథ్వీ చంద్రన్, స్వీకార్ అగస్తి
* అదిగో - గోల్డ్ దేవరాజ్, లిప్సిక
* చెలియా - యాజిన్ నిజార్

## విడుదల
టైమ్స్ ఆఫ్ ఇండియా పత్రిక ఈ చిత్రానికి 1.5/5 రేటింగ్ ఇచ్చింది, "ఈ చిత్రంలో బలహీనమైన కథ, స్క్రీన్ ప్లే ఉంది" అని రాసింది. న్యూస్ మినిట్ పత్రిక ఈ చిత్రంపై విమర్శ రాసింది.

## మూలాలు

## ఇతర లంకెలు
* 

వర్గం:2019 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:తెలుగు థ్రిల్లర్ సినిమాలు
హైదరాబాద్ మేయర్ల జాబితా

**హైదరాబాద్ మేయర్**, హైదరాబాదు మహానగరపాలక సంస్థకు మేయర్.

## పద వివరణ
నగర పాలక సంఘంలకు, పట్టణ పురపాలక సంఘంలకు ఎన్నికలు ముగిసిన తరువాత, ఏర్పాటు చేసిన మొట్టమొదటి సమావేశంలో, కౌన్సిల్ సభ్యులుగా ఎన్నికైన వారు, వారిలోని ఒకరిని అధ్యక్షుడుగా ఎన్నుకున్నవారిని మేయర్ లేదా నగర మేయర్ అంటారు.

## జిహెచ్ఎంసి ఏర్పాటు
నిజాం ప్రభుత్వం 1869లో మున్సిపాలిటీ వ్యవస్థను తీసుకొచ్చి, హైదరాబాద్‌, ఛాదర్‌ఘాట్‌ను రెండు మున్సిపాలిటీలుగా ఏర్పాటు చేసింది. ఆ తరువాత ఈ రెండింటిని కలిపి 1933లో హైదరాబాద్‌ మున్సిపల్‌ కార్పోరేషన్‌ ఏర్పాటు చేశారు. 1955లో హైదరాబాద్‌ మున్సిపల్‌ కార్పోరేషన్‌ చట్టం ద్వారా హైదరాబాద్‌, సికింద్రాబాద్‌ మున్సిపాలిటీలను కలిపేసి ‘మున్సిపల్‌ కార్పోరేషన్‌ ఆఫ్‌ హైదరాబాద్‌ (ఎంసీహెచ్‌)’గా మార్చారు.

2007,  ఏప్రిల్ 16న రంగారెడ్డి జిల్లా, మెదక్ జిల్లాలోని 12 మున్సిపాలిటీలు (ఎల్.బి. నగర్, గడ్డి అన్నారం, సికింద్రాబాద్, మల్కాజ్‌గిరి, కాప్రా, అల్వాల్, కుతుబుల్లాపూర్, కూకట్‌పల్లి, శేరిలింగంపల్లి, రాజేంద్రనగర్, రామచంద్రాపురం, పటాన్‌చెరు) 8 గ్రామ పంచాయతీలు (శంషాబాద్, సతమరై, జల్లపల్లి, మమిడిపల్లి, మఖ్తల్, అల్మాస్ గూడా, సర్దానగర్, రావిరాల)  హైదరాబాద్ మున్సిపల్ కార్పోరేషన్‌లో విలీనం చేయడం ద్వారా హైదరాబాదు మహానగరపాలక సంస్థ ఏర్పడింది.

2005జూలై లో ప్రభుత్వ ఉత్తర్వు (జి.ఓ) 261 జారీ చేయగా, ఈ విషయంలో జోక్యం చేసుకోవాలన్న అభ్యర్ధనను సుప్రీంకోర్టు తిరస్కరించడంతో గ్రేటర్ హైదరాబాద్ ఏర్పాటుకు సంబంధించిన జి.ఓ. నెంబరు 261 ను అప్పటి ఉమ్మడి ఆంధ్రప్రదేశ్ ప్రభుత్వం 2007,  ఏప్రిల్ 16న ఆమోదించింది. తెలంగాణ ప్రభుత్వం 2019లో హైదరాబాదు మహానగరపాలక సంస్థను ఆరు మండలాలుగా (దక్షిణ, తూర్పు, ఉత్తర, ఈశాన్య, పశ్చిమ, మధ్య మండలాలు), 150 వార్డులుగా విభజించింది.

## జాబితా

## మూలాలు

వర్గం:స్థానిక స్వపరిపాలన సంస్థలు
వర్గం:హైదరాబాదు
వర్గం:తెలంగాణ
వర్గం:మేయర్లు
కోనంగి (నవల)

**కోనంగి** ఒక సాంఘిక నవల. దీనిని అడివి బాపిరాజు 1946 సంవత్సరంలో రచించారు.

## విషయసూచి
ఈ నవలను రచయిత 13 పథాలు (విభాగాలు) గా విభజించారు:
# ప్రథమ పథం: ఉద్యోగ ప్రయత్నం
# ద్వితీయ పథం: అనంతలక్ష్మి
# తృతీయ పథం: సందుగొందులు
# చతుర్థ పథం: ఆరోగ్యం
# పంచమ పథం: రాజకీయాలు
# షష్ఠ పథం: సినిమా
# సప్తమ పథం: ఏ దారి?
# అష్టమ పథం: కారాగారం
# నవమ పథం: ఉత్తరాలు
# దశమ పథం: యుద్ధ ప్రళయం
# ఏకాదశ పథం: సంపాదకుడు
# ద్వాదశ పథం: ఆగస్తు ఎనిమిది
# త్రయోదశ పథం: స్వప్న ప్రపంచం

వర్గం:తెలుగు నవలలు
వర్గం:1946 పుస్తకాలు
వర్గం:అడివి బాపిరాజు రచనలు
సుల్తాన్‌పూర్ (ఉత్తర ప్రదేశ్)

**సుల్తాన్‌పూర్** ఉత్తర ప్రదేశ్ రాష్ట్రం లోని పట్టణం. ఇది సుల్తాన్‌పూర్ జిల్లాకు ముఖ్య పట్టణం. పట్టణ పరిపాలనను పురపాలక మండలి నిర్వహిస్తుంది. సుల్తాన్‌పూర్, గంగా నది ప్రధాన ఉపనది అయిన గోమతీ నది కుడి ఒడ్డున ఉంది. ఇది రాష్ట్ర రాజధాని లక్నోకు తూర్పున 135 కిలోమీటర్ల దూరంలో ఉంది. ఇక్కడీ అధికార భాష హింది. దానితో పాటు ప్రజలు అవధి భాషలో కూడా మాట్లాడుతారు. తరువాతి స్థానంలో భోజ్‌పురి ఉంటుంది.

## జనాభా
2011 భారత జనాభా లెక్కల ప్రకారం, సుల్తాన్‌పూర్ జనాభా 1,07,640, వీరిలో 56,420 మంది పురుషులు, 51,220 మంది మహిళలు. ఆరేళ్ళ లోపు పిల్లల సంఖ్య 11,647. సుల్తాన్‌పూర్లో మొత్తం అక్షరాస్యుల సంఖ్య 84,080, ఇది జనాభాలో 78.1%. పురుషుల్లో అక్షరాస్యత 81.5% కాగా, స్త్రీలలో 74.4%. సుల్తాన్‌పూర్‌లో ఏడేళ్ళ పైబడిన వారిలో అక్షరాస్యత 87.6%. ఇందులో పురుషుల అక్షరాస్యత 91.6% స్త్రీల అక్షరాస్యత 83.2%. షెడ్యూల్డ్ కులాల జనాభా 7,706. 2011 లో పట్టణంలో 17,954 గృహాలు ఉన్నాయి. 

## భౌగోళికం, వాతావరణం

సుల్తాన్‌పూర్ సముద్ర మట్టం నుండి 95 మీటర్ల ఎత్తున ఉంది. సుల్తాన్‌పూర్ పట్టణం, గోమతి నది వద్ద కొన్ని ప్రాంతాలు మినహాయించి, చాలావరకు చదునుగా ఉంటుంది. దాదాపు మొత్తం పట్టణమంతా గోమతి పరీవాహక ప్రాంతంలో ఉంది. పట్టణపు దక్షిణ భాగం కొంత, ప్రతాప్‌గఢ్‌ జిల్లా గుండా ప్రవహించే సాయి నది వైపు కలుస్తుంది.

## రవాణా
సుల్తాన్‌పూర్ గుండా 4 లేన్ల లక్నో - వారణాసి జాఈయ రహదారి 56, 2 లేన్ల అలహాబాద్ -అయోధ్య రహదారి పోతున్నాయి. ప్రైవేట్ సంస్థలతో పాటు, యుపిఎస్ఆర్టిసి ప్రధానంగా ప్రజా రవాణా సౌకర్యాలను కలుగజేస్తుంది.

సుల్తాన్‌పూర్ రైల్వే స్టేషన్ సుల్తాన్‌పూర్‌ను భారతదేశంలోని ప్రధాన నగరాలతో కలుపుతుంది.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
ఉన్నావ్

**ఉన్నావ్** ఉత్తర ప్రదేశ్, ఉన్నావ్ జిల్లా లోని పట్టణం, ఈ జిల్లా ముఖ్యపట్టణం. కాన్పూర్, లక్నోల మధ్య ఉన్నావ్ ఒక పెద్ద పారిశ్రామిక పట్టణం. పట్టణం శివార్లలో చుట్టూ మూడు పారిశ్రామిక శివారు ప్రాంతాలు ఉన్నాయి. ఈ పట్టణం తోలు, దోమతెరలు, జర్డోజీ, రసాయన పరిశ్రమలకు ప్రసిద్ధి చెందింది. ఉన్నావ్, అనేక చారిత్రక భవనాలు, నిర్మాణాలతో కూడిన చారిత్రక పట్టణం. ఈ ప్రాంతం కాన్పూర్-లక్నో కౌంటర్ మాగ్నెట్ ఏరియా పరిధిలోకి వస్తుంది. ఉన్నావ్‌ను ఒక ప్రధాన పారిశ్రామిక, మౌలిక సదుపాయాల కేంద్రంగా అభివృద్ధి చేయడంలో భాగంగా ట్రాన్స్ గంగా సిటీ అనే కొత్త ఉపగ్రహ పట్టణాన్ని అభివృద్ధి చేస్తున్నారు. ఈ పట్టణం కాన్పూర్ మెట్రోపాలిటన్ ప్రాంతం లోని మునిసిపాలిటీ. ఈ మెట్రోపాలిటన్ ప్రాంతంలో ఇది రెండవ అతిపెద్ద పట్టణం.

## ఆర్థిక వ్యవస్థ
తోలు పరిశ్రమ ఉన్నావ్‌లో అతిపెద్ద పరిశ్రమ. ఉన్నావ్ తోలు వస్తువుల తయారీ సంస్థలకు ప్రసిద్ధి చెందింది. సూపర్ హౌస్ గ్రూప్, మీర్జా టానర్స్, రెహ్మాన్ ఎక్స్‌పోర్ట్స్, జామ్జామ్ టానర్స్, మహావీర్ స్పిన్‌ఫాబ్ ప్రైవేట్ లిమిటెడ్, పరాష్ నాథెక్ గార్మెంట్స్ ప్రైవేట్ లిమిటెడ్, రియల్ ఎంటర్ప్రైజెస్ వంటివి ఉన్నావ్‌లోని పెద్ద సంస్థల్లో కొన్ని. బంథర్ లెదర్ టెక్నాలజీ పార్కు, మాగర్వారా ఇండస్ట్రియల్ ఏరియా, యుపిఎస్ఐడిసి అభివృద్ధి చేసిన ఉన్నావ్ ఇండస్ట్రియల్ ఏరియాలు ఉన్నావ్ లోని ముఖ్యమైన పారిశ్రామిక శివారు ప్రాంతాలు. రగ్గులకు, అద్దకం పరిశ్రమకూ ఉన్నావ్ పట్టణం ప్రసిద్ధి చెందింది. దోమతెరలకు కూడా ఇది ప్రసిద్ధి గాంచింది. 

## రవాణా
ఉన్నావ్‌కు రైలుమార్గం ద్వారా ఇతర ప్రదేశాలతో చక్కటి రవాణా సౌకర్యం ఉంది. ఉన్నావ్ రైల్వే స్టేషన్ లక్నో-కాన్పూర్ మార్గంలో ఉంది. రాయ్‌బరేలీ, ప్రయాగ, అలహాబాద్, హర్దోయీ లకు ఇక్కడి నుండి రైళ్ళున్నాయి. ఆగ్రా, అహ్మదాబాద్, బెంగుళూర్, భూపాల్, నాగ్పూర్, విజయవాడ, చెన్నై, కోయంబత్తూరు, పాలక్కాడ్, భువనేశ్వర్, చెన్నై, చండీగఢ్, చిత్రకూట్, కొచ్చిన్, ఢిల్లీ, గోరఖ్పూర్, ఎర్నాకులం, హైదరాబాద్, జైపూర్, జమ్ము, ఝాన్సీ, జలంధర్, అమృత్సర్, పానిపట్, గోరఖ్పూర్, గ్వాలియర్, దర్భాంగా, కోటా, ముంబై, నాగ్పూర్, పాట్నా, పూరి, సూరత్, త్రివేండ్రం, వడోదర, ఉజ్జయిని, వారణాసి, వడోదర వంటి అనేక నగరాలకు కూడా ఇక్కడి నుండి వెళ్ళవచ్చు.

కాన్పూర్, లక్నో మధ్య నిర్మించ తలపెట్టిన హైస్పీడ్ రైలుమార్గంలోని ఏకైక రైల్వే స్టేషన్ ఉన్నావ్ అవుతుంది. 

ప్రధాన జాతీయ రహదారి 25 ఉన్నావ్ గుండా వెళుతుంది. భారతదేశం లోకెల్లా పొడవైన నియంత్రిత ఎక్స్‌ప్రెస్ వే, లక్నో-ఆగ్రా ఎక్స్‌ప్రెస్‌వే ఉన్నావ్ జిల్లా గుండా వెళుతుంది. ఇది ఆరు లేన్ల ఎక్స్‌ప్రెస్ వే. గంగా ఎక్స్‌ప్రెస్‌వే కూడా ఉన్నావ్ గుండా వెళుతుంది, ఇది జాతీయ రాజధానితో రవాణా సౌకర్యాన్ని పెంపొందిస్తుంది. 

## శీతోష్ణస్థితి

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
సంభల్

**సంభల్** ఉత్తర ప్రదేశ్ రాష్ట్రంలోని సంభల్ జిల్లాలో ఉన్న ఒక పట్టణం, ఈ జిల్లాకు ముఖ్యపట్టణం. న్యూ ఢిల్లీకి తూర్పున 158 కి.మీ. దూరంలోను,  రాష్ట్ర రాజధాని లక్నోకు వాయవ్యంగా 355 కి.మీ. దూరంలోనూ ఉంది.  

## జనాభా
2011 భారత జనాభా లెక్కల ప్రకారం, సంబల్ పట్టణ జనాభా 2,21,334. అందులో 1,16,008 మంది పురుషులు, 1,05,326 మంది మహిళలు. సంభల్ పట్టణంలో మొత్తం అక్షరాస్యులు 92,608. వారిలో 51,382 మంది పురుషులు కాగా 41,226 మంది మహిళలు. సగటు అక్షరాస్యత రేటు 49.51 శాతం. పురుషులలో అక్షరాస్యత 52.27% కాగా, స్త్రీలలో 46.45%. లింగ నిష్పత్తి 1,000 మంది పురుషులకు 908. పిల్లల్లో లింగ నిష్పత్తి 1,000 మంది అబ్బాయిలకు 936. పట్టణంలో ఆరేళ్ళ లోపు పిల్లలు 34,279 మంది ఉన్నారు. వీరిలో 17,702 మంది బాలురు, 16,577 మంది బాలికలు. సంబల్ నగర మొత్తం జనాభాలో పిల్లలు 15.49%. 

## రవాణా
సంభల్ నుండి ఢిల్లీ, మొరాదాబాద్, అలీగఢ్, బులంద్షహర్, బదాయూన్ వంటి ప్రధాన నగరాలకు రోడ్డు సౌకర్యం ఉంది.

సంభల్ లోని రైల్వే స్టేషన్ను **హతీమ్ సరాయ్ రైల్వే స్టేషన్** అని పిలుస్తారు

## మూలాలు

వర్గం:Articles with hAudio microformats
వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
షామ్లీ

**షామ్లీ** ఉత్తరప్రదేశ్ లోని పట్టణం, షామ్లి జిల్లాకు ముఖ్యపట్టణం. జాతీయ రాజధాని ప్రాంతంలో భాగం. ఈ జిల్లా సహారాన్‌పూర్ డివిజన్ పరిధిలోని పరిపాలనా ఉపవిభాగం.

2011 సెప్టెంబరులో షామ్లీ ముఖ్యపట్టణంగా షామ్లీ జిల్లాను ఏర్పాటు చేసారు. అప్పటి ముఖ్యమంత్రి మాయావతి దీనికి ప్రబోధ్ నగర్ అని పేరు పెట్టింది. 2012 లో ముఖ్యమంత్రి అయిన అఖిలేష్ యాదవ్ 2012 జూలైలో జిల్లా పేరును షామ్లీ జిల్లాగా మార్చాడు.

## రవాణా సౌకర్యాలు
ఈ నగరం జాతియ రాజధాని ప్రాంతంలో (ఎన్‌సిఆర్) లో భాగం. క్రింది రహదారులు పట్టణం గుండా పోతున్నాయి

* **ఢిల్లీ - [[డెహ్రాడూన్]] ఎకనామిక్ కారిడార్**  
* ఢిల్లీ - షహరాన్పూర్ ( జాతీయ రహదారి 709B )
* మీరట్ - కర్నాల్ ( జాతీయ రహదారి 709 ఎ )
* పానిపట్ - ఖాతిమా ( జాతీయ రహదారి 709AD ) 

ఇది ఢిల్లీ నుండి 100 కి.మీ., మీరట్, సహారన్పూర్ ల నుండి 65 కి.మీ., ముజఫర్ నగర్, కర్నాల్, పానిపట్ ల నుండి 40 కి.మీ. దూరంలో ఉంది.

## భౌగోళికం
షామిలి  వద్ద  సముద్ర మట్టం నుండి 254 మీటర్ల ఎత్తున ఉంది .

## జనాభా
2011 జనాభా లెక్కల ప్రకారం షామ్లీ జనాభా 1,07,233. వీరిలో 57,236 మంది పురుషులు, 49,997 మంది మహిళలు ఉన్నారు. అక్షరాస్యత 82.97 %. షామ్లీ జిల్లాను ఉత్తర ప్రదేశ్‌లోని మొదటి బహురంగ మలవిసర్జన రహిత జిల్లాగా ప్రకటించారు. 

## మూలాలు

వర్గం:ఉత్తర ప్రదేశ్ నగరాలు, పట్టణాలు
షాజహాన్‌పూర్

**షాజహాన్‌పూర్** ఉత్తర ప్రదేశ్ రాష్ట్రం లోని పట్టణం, షాజహాన్‌పూర్ జిల్లా ముఖ్య పట్టణం. క్రిబ్కో ఎరువుల సంస్థ, రోజా థర్మల్ పవర్ ప్లాంట్, ఆర్డినెన్స్ క్లోతింగ్ ఫ్యాక్టరీ వంటి ప్రతిష్ఠాత్మక పరిశ్రమలు షాజహాన్‌పూర్ లో ఉన్నాయి.

## చరిత్ర
మొగలు చక్రవర్తి జహంగీర్ సైన్యంలో సైనికుడు దరియా ఖాన్. అతడి కుమారులు దిలీర్ ఖాన్, బహదూర్ ఖాన్ లు షాజహాన్‌పూర్‌ను స్థాపించారు. దరియా ఖాన్ వాస్తవానికి ఆధునిక ఆఫ్ఘనిస్తాన్లోని కాందహార్కు చెందినవాడు. దిలీర్ ఖాన్, బహదూర్ ఖాన్ లు ఇద్దరూ షాజహాన్ పాలనలో ప్రముఖులు. దిలీర్ ఖాన్ సేవలతో సంతోషించిన షాజహాన్, తిరుగుబాటు చేసిన కథేరియా రాజపుత్రులను అణచివేసిన తరువాత, 1647 లో ఇక్కడ కోట నిర్మించడానికి అనుమతిస్తూ 17 గ్రామాలను అతనికి ఇచ్చాడు.

1925 ఆగస్టు 9 న భారత స్వాతంత్ర్య సమరయోధులు రామ్ ప్రసాద్ బిస్మిల్, అష్ఫకుల్లా ఖాన్, చంద్రశేఖర్ ఆజాద్, రాజేంద్ర లాహిరిలు కాకోరీ రైల్వే స్టేషన్ సమీపంలో ప్రభుత్వ నిధులను దోపిడీ చేసారు. బిస్మిల్, ఖాన్ లిద్దరూ షాజహాన్‌పూర్లో జన్మించారు.

## భౌగోళికం
షాజహాన్‌పూర్  వద్ద సముద్ర మట్టం నుండి194&nbsp;మీటర్ల ఎత్తున ఉంది.

### వాతావరణం

## జనాభా వివరాలు
2011 జనాభా లెక్కల ప్రకారం, షాజహాన్‌పూర్ పట్టణ సముదాయం జనాభా 3,46,103. వీరిలో పురుషులు 1,83,087, మహిళలు 1,63,016. అక్షరాస్యత 69.81%.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
ఖలీలాబాద్

**ఖలీలాబాద్** ఉత్తర ప్రదేశ్ రాష్ట్రం లోని పట్టణం. ఇది సంత్ కబీర్ నగర్ జిల్లా ముఖ్యపట్టణం. పట్టణ పరిపాలన మునిసిపల్ బోర్డు ఆధ్వర్యంలో జరుగుతుంది. పట్టణాన్ని 25 వార్డులుగా విభజించారు.

ఖలీలాబాద్, చేనేత వస్త్ర మార్కెట్‌కు ప్రసిద్ధి చెందింది. దీనిని బర్దాహియా బజార్ అని పిలుస్తారు. 

## భౌగోళికం
ఖలీలాబాద్ ఫైజాబాద్-గోరఖ్పూర్ రహదారిపై గోరఖ్‌పూర్‌కు పశ్చిమాన 36 కి.మీ, బస్తీకి తూర్పున 36 కి.మీ. దూరంలో ఉంది. ఖలీలాబాద్ 26 47' ఉత్తర అక్షాంశం, 83 4 ' తూర్పు రేఖాంశాల వద్ద ఉంది

## వాతావరణం
దక్షిణం వైపున ఉన్న జిల్లాల కంటే జిల్లా వాతావరణం చాలా సమానం. సంవత్సరాన్ని నాలుగు సీజన్లుగా విభజించవచ్చు. శీతాకాలం, నవంబరు మధ్య నుండి ఫిబ్రవరి వరకు, వేసవి కాలం జూన్ మధ్య వరకు ఉంటుంది. జూన్ మధ్య నుండి సెప్టెంబరు చివరి వరకు నైరుతి రుతుపవనాల కాలం. అక్టోబరు నుండి నవంబరు మధ్య వరకు వర్షాకాలం లేదా పరివర్తన కాలం.

## రవాణా
జాతీయ రహదారి 27, జాఅతీయ రహదారి 28 ఎలు ఖలీలాబాద్‌ గుండా వెళుతున్నాయి.

ఖలీలాబాద్ రైల్వే స్టేషను గోరఖ్పూర్ - లక్నో మార్గంలో ఉంది.

సమీప విమానాశ్రయం గోరఖ్‌పూర్‌లో ఉంది.

## జనాభా
భారత జనగణన 2011 ప్రకారం.ఖలీలాబాద్ పట్టణ జనాభా 47,847. అందులో 25,154 మంది పురుషులు, 22,693 మంది మహిళలు. 

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
వడక్కునాథన్ దేవాలయం

**వడక్కునాథన్ దేవాలయం** కేరళ రాష్ట్రంలో త్రిసూర్ లో ఈ దేవాలయం ఉంది.కేరళలోని పురాతన ఆలయాలలో ఒకటిగా పరిగణించబడుతుంది.

## ఆలయ చరిత్ర
ఇతిహాసాల్లో ఈ ఆలయాన్ని పరశురాముడు నిర్మించినట్లు తెలుస్తోంది. ఇరవై ఒక్క తరాల క్షత్రియులను నిర్మూలించేందుకు పరశురాముడు తాను చేసిన కర్మల నుండి విముక్తి పొందుటకు ఒక యజ్ఞం చేసి, తన భూమినీ మొత్తాన్ని బ్రాహ్మణులకు దానం ఇచ్చాడు. అతను ధ్యాన తపస్సు చేయటానికి ఒక కొత్త స్థలాన్ని సముద్రాల ప్రభువు వరుణుడును, నీటి నుండి కొత్త భూమిని తీసుకురావాలని అభ్యర్థించాడు.ప్రసిద్ధ శ్రీముల స్థానం చెట్టు వద్ద కొంతకాలం శివుడి లింగం ఉంది. తరువాత, కొచ్చి రాజ్య పాలకుడు లింగాన్ని మరింత సౌకర్యవంతమైన ప్రదేశానికి మార్చాలని నిర్ణయించి ఆలయంకట్టి ఆ లింగమును ప్రతిష్ఠించాడు.తూర్పున శివ, పార్వతుల విగ్రహాలు, దక్షిణ భాగంలో శ్రీ రామ మందిరం ఉంది. 
మరొక వివరణ ప్రకారం, కొంతమంది ఋషులు యజ్ఞం చివరలో పరశురాముడును సంప్రదించి, వారికి కొంత ఏకాంత భూమిని ఇవ్వమని కోరారు. అప్పుడు పరశురాముడు వారి తరపున వరుణుడిని అభ్యర్థించగా, వరుణుడు అతనికి ఆరబట్టే విసనకర్రను ఇచ్చి సముద్రంలోకి విసిరేయమని తెలిపినట్లు, అతను అలా చేసినపుడు, సముద్రం నుండి పెద్ద భూమి ఆవిర్భవించిందని, సముద్రం నుండి ఉద్భవించిన ఈ ప్రాంతం కేరళగా మారిందని తెలుస్తోంది.

## ఉత్సవములు

*మహా శివరాత్రి ఆలయంలో జరుపుకునే ప్రధాన పండుగ. పండుగ సమయములో సుమారు లక్ష దీపములు ఈ ఆలయములో వెలిగిస్తారు. వడక్కునాథన్ విగ్రహం ఊరేగింపునకు బయటకు తీయబడదు. మహా శివరాత్రి రోజున నెయ్యి లేత కొబ్బరికాయ జలముతో నిరంతరం అభిషేకం చేస్తారు.
*త్రిస్సూర్ పూరం కేరళలో అత్యంత శక్తివంతమైన ఆలయ ఉత్సవాలుగా భావిస్తున్నారు, ఇది అద్భుతమైనది దేశవ్యాప్తంగా అధిక సంఖ్యలో భక్తులను పాల్గొంటారు. ఈ ఉత్సవంలో ఆలయంలోని వివిధ పొరుగు దేవాలయాల నుండి వచ్చిన ఏనుగుల అద్భుతమైన దృశ్యం కనిపిస్తుంది. ఇది ఉదయం 6 గంటలకు ప్రారంభమయ్యి రెండవ రోజు మధ్యాహ్నం వరకు కొనసాగుతుంది. ఈ ఉత్సవములో ప్రజలు అందరూ కుల మతాలతో సంబంధం లేకుండా పాల్గొంటారు.

## ఆలయ నిర్మాణం
ఈ ఆలయం త్రిస్సూర్ నగరం మధ్యలో ఎత్తైన కొండపై చుట్టూ 9 ఎకరాల విస్తీర్ణం చుట్టూ రాతి గోడ ఉంది. ఈ కోట లోపల ఎదురుగా నాలుగు గోపురాలు ఉన్నాయి. లోపలి ఆలయం బయటి గోడల మధ్య, విశాలమైన ఆవరణ ఉంది దీనికి ప్రవేశం గోపుర ద్వారాల నుండి ఉంది. వీటిలో, దక్షిణ, ఉత్తరాన ఉన్న గోపురాలు భక్తులకు తెరవబడవు. భక్తులు తూర్పు లేదా పశ్చిమ గోపురం గుండా ప్రవేశిస్తారు. లోపలి ఆలయం బయటి ఆలయం నుండి విస్తృత వృత్తాకార గ్రానైట్ గోడతో నిర్మించి ఉంది. 

## కుడ్యచిత్రాలు
ఈ ఆలయం కుడ్యచిత్రాలకు ప్రసిద్ధి చెందింది. వీటిలో వాసుకిశయన, నృతనాథ కుడ్యచిత్రాలు చాలా ప్రాముఖ్యత కలిగినవి. వీటిని ప్రతిరోజూ పూజిస్తారు. ఈ ఆలయంలో గోడపై వేసిన పురాతన చిత్ర లేఖనాలు, చెక్క బొమ్మలు, పురాతన కాలపు కళ సంగ్రహాలయములో వలె ఉన్నాయి. ఈ ఆలయంలోని రెండు చిత్రాలపై ఆర్కియాలజికల్ సర్వే ఆఫ్ ఇండియా చేసిన అధ్యయనంలో ఇది 350 సంవత్సరాల పురాతనమైనవని తేలింది. ఈ రెండు అరుదైన చిత్రాలు ఒక వాలుగా ఉన్న శివుడు 20 చేతులతో నటరాజ విగ్రహం చాల ప్రాముఖ్యత కలిగింది.

## మూలాలు


వర్గం:కేరళ పర్యాటక ప్రదేశాలు
రాయ్‌బరేలీ

**రాయ్‌బరేలీ** ఉత్తర ప్రదేశ్ రాష్ట్రం లోని పట్టణం. ఇది రాయ్‌బరేలీ జిల్లా ముఖ్య పట్టణం. ఈ జిల్లా లక్నో డివిజన్‌లో భాగం. పట్టణ పరిపాలనను మునిసిపల్ బోర్డు నిర్వహిస్తుంది. ఈ నగరం సాయి నది ఒడ్డున, లక్నోకు ఆగ్నేయంగా 82 కి.మీ. దూరంలో ఉంది.

## భౌగోళికం, వాతావరణం
రాయ్‌బరేలీలో వెచ్చని ఉప ఉష్ణమండల వాతావరణం ఉంటుంది. డిసెంబరు నుండి ఫిబ్రవరి మధ్య వరకూ ఉండే శీతాకాలం చాలా చల్లగా, పొడిగా ఉంటుంది. ఏప్రిల్ నుండి జూన్ మధ్య వరకు ఉండే వేసవి పొడిగా, వేడిగా ఉంటుంది. వర్షాకాలం జూన్ మధ్య నుండి సెప్టెంబరు మధ్య వరకు ఉంటుంది. సగటున 1200 మి.మీ. వర్షపాతం ఉంటుంది.&nbsp;శీతాకాలంలో, గరిష్ఠ ఉష్ణోగ్రత 12&nbsp;°C, కనిష్ఠం 3-4&nbsp;°C ఉంటుంది&nbsp;. పొగమంచు డిసెంబరు చివరి నుండి జనవరి చివరి వరకు ఉంటుంది. వేసవిలో ఉష్ణోగ్రతలు 40-45&nbsp;°C వరకు పెరుగుతాయి 

## రవాణా

### రోడ్డు
రాయ్‌బరేలీ లక్నో - అలహాబాద్ మధ్య జాతీయ రహదారి 30 మార్గంలో ఉంది.

### రైలు
thumb|రాయ్‌బరేలీ జంక్షన్ రైల్వే స్టేషన్
రాయ్‌బరేలీ జంక్షన్, ఉత్తర రైల్వేకు చెందిన వారణాసి-రాయ్‌బరేలీ-లక్నో, రాయ్‌బరేలీ-అలహాబాద్ రైలు మార్గాల్లో ఉంది.ఉత్తర రైల్వే నెట్‌వర్క్‌లో రాయ్‌బరేలీ నుండి ఫైజాబాద్ వరకు అక్బర్గంజ్ మీదుగా రైలు మార్గం నిర్మిస్తున్నారు.

## మూలాలు

వర్గం:Articles with hAudio microformats
వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
ఆయుర్వేదం ప్రకారం మానవ శరీరంలోని దోషాలు

## దోషాలు, మీ ఆయుర్వేద శరీర రకం
ఆయుర్వేదం ప్రకారం మూడు దోషాలు ఉన్నాయి: వాత, పిత్త,, కఫ దోషాలు. వాటి కలయికలు, కార్యకలాపాలు మొక్కలు, జంతువులలో గుర్తించవచ్చు. వాటిలో ప్రతి ఒక్కటి ఒక క్రియాత్మక ఎంటిటీని సృష్టించడానికి మూలకాలు, లక్షణాల కలయికను కలిగి ఉంటాయి.

మనకు వికృతి స్థితి కూడా ఉంది, ఇది ఏ సమయంలోనైనా దోషాలు శరీరంలో సమతుల్యతలో ఉన్నాయో లేదో కొలుస్తుంది.

## ఆయుర్వేదం ఏడు ప్రాథమిక రకాలను గుర్తించింది

# వాతా-రకం: ఎక్కువ మొత్తంలో వాతా, తక్కువ మొత్తంలో పిత్తా, కఫా.
# పిత్తా-రకం: ఎక్కువ మొత్తంలో పిత్తా, తక్కువ మొత్తంలో వాత, కఫా.
# కఫా-రకం: ఎక్కువ మొత్తంలో కఫా, తక్కువ మొత్తంలో వాత, పిత్త.
# వాతా-పిత్త రకం (లేదా పిత్త-వాతా): వాతా, పిత్త రెండింటిలో ఎక్కువ మొత్తాలు, తక్కువ మొత్తంలో కఫా.
# పిత్త-కఫా (లేదా కఫా-పిత్త): పిత్తా, కఫా రెండింటిలో ఎక్కువ మొత్తాలు, తక్కువ మొత్తంలో వాతా.
# కఫా-వాతా (లేదా వాతా-కఫా): వాతా, కఫా రెండింటిలో ఎక్కువ మొత్తాలు, తక్కువ మొత్తంలో పిత్త.
# త్రిడోషిక్ (లేదా వాతా-పిత్త-కఫా-రకం) : శరీరంలోని మూడు దోషాలకు సమాన మొత్తాలు. 

దోషాలు అన్ని మహాభూతాలు కలిసి ఉండేలా చూసుకుంటాయి, మానవ శరీరం యొక్క వాంఛనీయ పనితీరు కోసం సినర్జిజంలో వాటి పనితీరును చూపుతాయి.

* ఆకాశ, వాయు మహాభూతలను కలిపి ఉంచే శక్తి వాతా.
* పిత్తా అంటే అగ్ని, జల మహాభూతాలను కలిపి ఉంచే శక్తి. 
* పృథ్వీ, జల మహాభూతాలను కలిపి ఉంచే శక్తి కఫా.

## దోషాలను 5 ఉప రకాలుగా విభజించారు:

వాతా: ప్రాణ, ఉదాన, వ్యానా, సమన, అపాన.

పిత్తా: సాధక్, రంజక్, భ్రజక్, పచక్, అలోచక్.

కఫా: అవల్మాబాక్, టార్పాక్, క్లేడాక్, బోధక్ శలేషక్.     

ఆయుర్వేదం వాతా, పిత్తా, కఫా తమను తాము శక్తిగా, అరుదుగా పదార్థంగా పరిగణిస్తుందని నమ్ముతుంది. కొన్ని శాస్త్రీయ గ్రంథాలలో, రచయితలు శరీరంలో పిత్తా, కఫా పరిమాణాన్ని ప్రస్తావించారు, కాని వాతా ఎప్పుడూ ప్రస్తావించరు. 
## మూలాలు
రాబర్ట్స్‌గంజ్

రాబర్ట్స్‌గంజ్ ఉత్తర ప్రదేశ్ రాష్ట్రం సోన్‌భద్ర జిల్లా లోని పట్టణం. ఇది ఈ జిల్లాకు ముఖ్య పట్టణం. దీన్ని **సోన్‌భద్ర** అని కూడా పిలుస్తారు. పట్టణ పరిపాలనను మునిసిపల్ బోర్డు నిర్వహిస్తుంది.

రాబర్ట్స్ గంజ్ రాష్ట్రంలో ఆగ్నేయ మూలలో ఉంది. మునుపటి మీర్జాపూర్ జిల్లా లోని దక్షిణ భాగాన్ని విడదీసి 1989 మార్చి 4 న రాబర్ట్స్‌గంజ్ ముఖ్య పట్టణంగా సోన్‌భద్ర జిల్లాను ఏర్పాటు చేసారు. సోన్, కర్మనాశ, చంద్రప్రభ, రిహండ్, కన్హార్, రేణు, ఘగర్, బేలన్ నదులు ఈ జిల్లా గుండా ప్రవహిస్తున్నాయి. పట్టణానికి ఈ పేరు ఫ్రెడరిక్ రాబర్ట్స్, 1 వ ఎర్ల్ రాబర్ట్స్ మీదుగా వచ్చింది.

వింధ్య పర్వత శ్రేణికి, కైమూర్ శ్రేణికీ మధ్య ఉన్న ఈ ప్రాంతంలో ఆదిమానవులు ఊండేవారు. ఈ ప్రాంతంలో విరివిగా కనిపించే గుహా చిత్రాల ద్వారా ఇది తెలుస్తోంది.

## భౌగోళికం
రాబర్ట్స్‌గంజ్  వద్ద  సముద్రమట్టానికి 330&nbsp;మీటర్ల ఎత్తున ఉంది. రాబర్ట్స్‌గంజ్ వింధ్యచల్ పర్వత శ్రేణుల ఆగ్నేయ భాగంలో ఉంది.

1885-93లో కాన్పూర్‌లో జన్మించిన బ్రిటిష్ ఇండియా సైన్యపు ఫీల్డ్ మార్షల్ ఫ్రెడరిక్ రాబర్ట్స్, 1 వ ఎర్ల్ రాబర్ట్స్, పేరు మీదుగా ఈ పట్టణానికి ఈ పేరు పెట్టారు.

### రైలు
సోన్భద్ర రైల్వే స్టేషను నుండి ఢిల్లీ, జమ్మూ, అలహాబాద్, రాంచీ, టాటానగర్, లక్నో, బరేలీ, వారణాసి, కాన్పూర్లకు రైలు సౌకర్యం ఉంది. 

### రోడ్డు
రాబర్ట్స్ గంజ్ నుండి లక్నో, అలహాబాద్, వారణాసి, మీర్జాపూర్ లకు చక్కటి రోడ్డు సౌకర్యం ఉంది. ఆరు లేన్ల రాష్ట్ర రహదారి 5 ఎ పట్టణం గుండా హథినాలా వరకు వెళ్ళి, అక్కడ జాతీయ రహదారి 75 ఇతో కలుస్తుంది.

## వాతావరణం
రాబర్ట్స్ గంజ్‌లో వేసవి, శీతాకాల ఉష్ణోగ్రతల మధ్య అధిక వ్యత్యాసంతో ఉప ఉష్ణమండల వాతావరణాన్ని కలిగి ఉంది. సగటు ఉష్ణోగ్రతలు వేసవిలో 32°C - 42°C, శీతాకాలంలో 2°C - 15°C మధ్య ఉంటాయి. జూలై నుండి అక్టోబరు వరకు వర్షాకాలం.

## జనాభా
2011 జనగణన ప్రకారం  రాబర్ట్స్ గంజ్ (సోన్భద్ర) పట్టణాన్ని 25 వార్డులుగా విభజించారు, దీనికి ప్రతి 5 సంవత్సరాలకు ఎన్నికలు జరుగుతాయి. పట్టణ జనాభా 36,689, వీరిలో 19,294 మంది పురుషులు, 17,395 మంది మహిళలు.

రాబర్ట్స్ గంజ్ అక్షరాస్యత 84%. ఇది రాష్ట్ర సగటు 67.68% కన్నా ఎక్కువ. పురుషుల అక్షరాస్యత 89.32% కాగా, మహిళా అక్షరాస్యత రేటు 78.1%.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
మహాశయ్ ధరమ్‌పాల్ గులాటి

**మహాశయ్ ధరమ్‌పాల్ గులాటి** ( 1923 మార్చి 27 - 2020 డిసెంబరు 3) భారతీయ వ్యాపారవేత్త. ఇతనిని దాదాజీ అని కూడా వ్యవహరిస్తారు. ఇతను భారతీయ మసాలా కంపెనీ అయిన మహాషియాన్‌ దీ హట్టి (ఎండీహెచ్‌) ప్రైవేట్ లిమిటెడ్ యజమాని. 

## జీవిత చరిత్ర
ధరమ్ పాల్ గులాటి ప్రస్తుత పాకిస్తాన్ లోని సియాల్ కోట్ లో 1923 మార్చి 27న జన్మించారు. ఆయన తండ్రి MDH స్థాపకుడు మహాషాయ్ చున్నీ లాల్ గులాటీ. ఆయన కుటుంబం భారత విభజన సమయంలో భారతదేశానికి వలస వచ్చారు. ఆ కుటుంబం కొంత సమయం అమృత్ సర్ లోని శరణార్థి శిబిరంలో గడిపి, తరువాత పని వెతుక్కుంటూ ఢిల్లీకి తరలివెళ్లారు. 1937 లో, అతను తన తండ్రి సహాయంతో అద్దాలు చూసే చిన్న వ్యాపారాన్ని స్థాపించాడు, తరువాత సబ్బుల వ్యాపారం, కొన్నాళ్ళు వడ్రంగి ఉద్యోగం చేసాడు ఆ తరువాత, వస్త్ర వ్యాపారం, హార్డ్వేర్ వ్యాపారం & బియ్యం వ్యాపారం. ఇలా ఏదో ఒకవిధంగా ఇలాంటి చిన్న వ్యాపారాలు చేసినా అవి ఎక్కువ కాలం నిలబడలేదు, అతను మళ్ళీ తన కుటుంబ వారసత్వంగా ఉన్న మసాలా వ్యాపారంలో తండ్రితో చేతులు కలిపాడు.

ఢిల్లీలో గులాటీ కరోల్ బాగ్ లో మసాలా దుకాణం ప్రారంభించాడు. 1953లో చాందిని చౌక్ లో రెండో షాపును అద్దెకు తీసుకున్నాడు. 1959లో గులాటి, మహాషియన్ డి హట్టి యొక్క తయారీ పరిశ్రమను ఏర్పాటు చేయడానికి న్యూఢిల్లీలోని కీర్తి నగర్ లో భూమిని కొనుగోలు చేసాడు. అక్కడి నుంచి ధరంపాల్ ఎండీహెచ్ మసాలాల బ్రాండును తయారు చేశాడు. అంచెలంచెలుగా ఎదుగుతూ వ్యాపార సామ్రాజ్యాన్ని విస్తరించి కోట్లాది రూపాయలు టర్నోవర్ సాధించాడు. ప్రస్తుతం భారతదేశంలో ఇది ప్రముఖ మసాలా కంపెనీ.. 

2017 నాటికి, గులాటి భారతదేశంలో అత్యధిక పారితోషికం తీసుకునే నిత్యావసర వస్తువుల కంపెనీకి CEO గా ఉన్నాడు. ఆ ఆర్థిక సంవత్సరంలో రూ.21 కోట్లకు పైగా జీతం తీసుకున్నాడు. ఈయన చదువు 5వ త‌ర‌గ‌తి మ‌ధ్య‌లో మానేసినా భారతదేశంలోనే ఎక్కువ జీతం తీసుకుంటున్న సీఈవోగా పేరుపొందారు,దాదాపు 100 దేశాలకు ఎండీహెచ్‌ కంపెనీ తయారుచేసిన ఉత్పత్తులని ఎగుమతి చేస్తున్నారు.భారతదేశంలో అత్యధికంగా అమ్ముడయ్యే రెండవ స్పైసెస్‌ బ్రాండ్‌గా ఎండీహెచ్‌ గుర్తింపు పొందింది.

2019 లో భారత ప్రభుత్వం ధరమ్ పాల్ గులాటి పద్మ భూషణ్ (వర్తకం, పరిశ్రమలు) తో సత్కరించింది ఇది భారతదేశం యొక్క మూడవ అత్యున్నత పౌర అవార్డు.

గులాటి తన జీతంలో 90% మహాశయ్ చున్నీ లాల్ చారిటబుల్ ట్రస్ట్ ఆధ్వర్యంలో స్వచ్ఛంద సంస్థకు విరాళంగా ఇచ్చాడు. ఈ ట్రస్టు మురికివాడల్లో నివసించే వారి కొరకు ఒక మొబైల్ ఆసుపత్రితో పాటు, ఢిల్లీలో 250 పడకల ఆసుపత్రిని, నాలుగు పాఠశాలలు కూడా నిర్వహిస్తోంది.

## మరణం
2020 నవంబరు 26 గురువారం ఉదయం గుండెపోటుతో ఢిల్లీలో ఒక ఆసుపత్రిలో చేరి చికిత్స పొందుతూ 2020 డిసెంబరు 3 న ఉదయం 5:21 గంటలకు మరణించాడు.

## మూలాలు

వర్గం:1923 జననాలు
వర్గం:2020 మరణాలు
మాయా బందర్

**మాయాబుందర్, ** భారతదేశం, అండమాన్ ద్వీపసమూహంలోని మధ్య అండమాన్ ద్వీపం ఉత్తర భాగంలో భారతీయ తీరరక్షక దళం జాతీయ రహదారి 4లో ఉన్న ఒక పట్టణం. ఇది తహసీల్ కేంద్రం .దీనిని **మాయా బందర్** లేదా **మాయాబుందరు** అని కూడా పిలుస్తారు. 2001 నాటికి, ఈ విభాగంలో 23,912 మంది నివాసితులు ఉన్నారు, వారిలో 3182 మంది పట్టణంలో ఉన్నారు. బ్రిటిష్ వలసరాజ్యాల కాలంలో మయన్మార్ నుండి వలస వచ్చినవాారు, భారత భౌగోళికం నుండి మాజీ దోషులు ఇక్కడ స్థిరపడ్డారు. పరిపాలనాపరంగా, మాయాబుందర్ ఉత్తర, మధ్య అండమాన్ జిల్లాకు ప్రధాన కార్యాలయస్థానం. ఇది అండమాన్, నికోబార్ దీవుల భూభాగంలో ఒక భాగం. మాయాబందర్ ఒక పెద్ద గ్రామం. ఇది ఉత్తర, మధ్య అండమాన్ జిల్లా, అండమాన్, నికోబార్ దీవులలోని మాయాబందర్ తహసీల్ లో ఉంది.భారతదేశం రాజ్యాంగం, పంచాయతీ రాజ్ చట్టం ప్రకారం, మాయబందర్ గ్రామాన్ని గ్రామ ప్రతినిధిగా ఎన్నుకోబడిన సర్పంచ్ (గ్రామ అధిపతి) పరిపాలనను నిర్వహిస్తారు.

## భౌగోళికం
మాయాబుందర్, పోర్ట్ బ్లెయిర్‌తో అండమాన్ జాతీయ రహదారి 4 (242 కి.మీ.) ద్వారా, &nbsp; ఓడ ద్వారా (136&nbsp;కిమీ) ప్రయాణసౌకర్యవసతి ఉంది..

## జనాభా
2011 భారత జనాభా లెక్కలు ఆధారంగా ఈగ్రామంలో మొత్తం 805 కుటుంబాలు నివసిస్తున్నాయి. మొత్తం 2845 మంది జనాభా ఉన్నారు. ఇందులో 1493 మంది పురుషులు కాగా, 1352 మంది మహిళలు ఉన్నారు.

మాయాబందర్లో 0-6 సంవత్సరాల వయస్సు లోపు గల పిల్లల జనాభా 351, ఇది మొత్తం గ్రామ జనాభాలో 12.34%గా ఉంది. మాయబందర్ గ్రామం సగటు లింగ నిష్పత్తి 906, ఇది అండమాన్ నికోబార్ దీవుల రాష్ట్ర సగటు 876 కన్నా ఎక్కువగా ఉంది. మాయబందర్‌ గ్రామం పిల్లల లైంగిక నిష్పత్తి 918, అండమాన్ నికోబార్ దీవుల సగటు 968 కంటే తక్కువగా ఉంది. అండమాన్ నికోబార్ దీవులతో పోలిస్తే మాయబందర్ గ్రామంలో అక్షరాస్యత తక్కువ.గ్రామ అక్షరాస్యత రేటు 82.76%, అండమాన్ నికోబార్ దీవులలో 86.63%కు ఇది తక్కువగా ఉంది. పురుషుల అక్షరాస్యత 88.02% కాగా, మహిళా అక్షరాస్యత రేటు 76.94%.గా ఉంది.

## ఆర్థిక వ్యవస్థ
మాయాబుందర్ అనేక పర్యాటక ఆకర్షణలకు ఒక మార్గం, మడ అడవులతో, పక్షిజాతుల సమూహంతో కూడిన ఆటుపోట్లుండే చిన్న సముద్రపు ఏరులో ఉన్న ద్వీపం.ఇక్కడనుండి పడవద్వారా 30 ని.ల.లో ఏవస్ ద్వీపం, సముద్ర తాబేలు గూడు మైదానంగా పేరుగాంచిన కరామాటాంగ్ సముద్రతీరం (13 కి.మీ) చేరుకోవచ్చు.పోర్ట్ బ్లెయిర్, మాయాబుందర్ నుండి మాత్రమే ప్రధాన ప్రయాణీకుల నౌకలను కలిగి ఉంటాయి.

## సౌకర్యాలు
మాయబందర్‌లో మహాత్మా గాంధీ ప్రభుత్వ కళాశాల అనే కళాశాల ఉంది. 2012 డిసెంబరు 24న, భారతీయ తీరరక్షక దళం స్టేషన్ మాయాబుందర్, ఉత్తర అండమాన్ దీవులలో మొదటి తీరరక్షక దళం స్టేషనును, రక్షణ కార్యదర్శి శశి కాంత్ శర్మ ప్రారంభించాడు

## మూలాలు



## వెలుపలి లంకెలు

వర్గం:Coordinates on Wikidata
వర్గం:అండమాన్ నికోబార్ దీవులు
వర్గం:ఉత్తర మధ్య అండమాన్ జిల్లా
పిలిభిత్

**పిలిభిత్** ఉత్తర ప్రదేశ్, పిలిభిత్ జిల్లా లోని పట్టణం, ఈ జిల్లాకు ముఖ్యపట్టణం. పట్టణ పాలనను మునిసిపల్ బోర్డు నిర్వహిస్తుంది. ఇది నేపాల్ సరిహద్దులో శివాలిక్ పర్వతాల పక్కన ఉన్న ఉప హిమాలయ పీఠభూమి లోని రోహిల్ఖండ్ ప్రాంతంలో ఉంది. గోమతి నది ఉద్బవించిన స్థలం ఇది. ఉత్తర భారతదేశంలో అత్యధిక అటవీ సంపద గల ప్రాంతాల్లో ఇదొకటి. పిలిభిత్ ను *బాసురీ నగరి* (*వేణువుల* భూమి) అని కూడా పిలుస్తారు భారతదేశపు వేణువులలో సుమారు 95 శాతం ఇక్కడే తయారౌతాయి. 

## శీతోష్ణస్థితి
పిలిభిత్‌లో నవంబరు నుండి ఫిబ్రవరి వరకు శీతాకాలం ఉంటుంది. ఇది ఆహ్లాదకరమైన, గాలులతో కూడిన కాలం. స్పష్టమైన ఆకాశం, చల్లని రాత్రులూ ఉంటాయి. పగటి ఉష్ణోగ్రత , రాత్రి ఉష్ణోగ్రత  కన్నా తక్కువ ఉంటుంది. డిసెంబరు, జనవరి నెలల్లో తరచుగా  - కి పడిపోతుంది. ఫిబ్రవరిలో వర్షం పడుతుంది. 

* పిలిభిత్‌లో 1989 మే 29 నఅత్యధిక ఉష్ణోగ్రత గా నమోదైంది .
* పిలిభిత్‌లో 1949 జనవరి 17 న అతి తక్కువ ఉష్ణోగ్రత  నమోదైంది.

## రవాణా
పిలిబిత్ నుండి బరేలీ, తనక్పూర్, ఢిల్లీ, లక్నో, డెహ్రాడూన్, హరిద్వార్, ఆగ్రాలతో పాటు ఉత్తర ప్రదేశ్ లోని ఇతర ప్రధాన నగరాలకు రాష్ట్ర రవాణా సంస్థ (యుపిఎస్ఆర్టిసి) బస్సులు నడుస్తున్నాయి. సంస్థకు చెందిన ఎసి శతాబ్ది బస్సులు పిలిభిత్ నుండి ఢిల్లీ, లక్నో, డెహ్రాడూన్ లకు నడుస్తాయి. కొన్ని రాష్ట్ర బస్సులు పిలిభిత్ నుండి షాజహాన్పూర్, హల్ద్వానీ, ఉధమ్ సింగ్ నగర్ వరకు నడుస్తాయి.

పిలిభిత్ జంక్షన్ రైల్వే స్టేషన్ బరేలీ - లఖింపూర్ రైల్వే లైన్ లో ఉంది. ఈ స్టేషన్ ఈశాన్య రైల్వేల పరిధిలో ఉంది.

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు
ప్రతాప్‌గఢ్ (ఉత్తర ప్రదేశ్)

**ప్రతాప్‌గఢ్, ** ఉత్తర ప్రదేశ్ రాష్ట్రంలోని పట్టణం. ఇది అలహాబాద్ డివిజన్‌లో భాగంగా ఉన్న ప్రతాప్‌గఢ్ జిల్లాకు ముఖ్యపట్టణం. దీన్ని **బెల్హా** అనీ, **బేలా ప్రతాప్‌గఢ్** అనీ కూడా పిలుస్తారు. పట్టణ పరిపాలనను పురపాలక సంఘం నిర్వహిస్తుంది.

## ఆర్థిక వ్యవస్థ
2006 లో, పంచాయతీ రాజ్ మంత్రిత్వ శాఖ ప్రతాప్‌గఢ్ జిల్లాను దేశంలోని 250 అత్యంత వెనుకబడిన జిల్లాలలో ఒకటిగా పేర్కొంది. ప్రస్తుతం వెనుకబడిన ప్రాంతాల గ్రాంట్ ఫండ్ ప్రోగ్రాం (బిఆర్‌జిఎఫ్) నుండి నిధులు పొందుతున్న ఉత్తర ప్రదేశ్‌లోని 34 జిల్లాల్లో ఇది ఒకటి.

ప్రతాప్‌గఢ్ ప్రధానంగా ఒక వ్యావసాయిక జిల్లా. ఉసిరి పంటలో అగ్రగామిగా నిలిచింది. ఇక్కడ పండించిన పండ్లను భారతదేశం లోను, ప్రపంచమంతా స్వీట్లు ఔషధాల రూపంలో విక్రయిస్తారు.

## రవాణా సౌకర్యాలు

### రైలు సౌకర్యం
ప్రతాప్‌గఢ్‌లో రైలు జంక్షను ఉంది. ఇక్కడి నుండి రోజుకు 42 రైళ్ళు నడుస్తాయి

### రోడ్డుమార్గాలు

* అలహాబాద్-ఫైజాబాద్ హైవే (జాతీయ రహదారి -96)
* లక్నో వారణాసి హైవే (జాతీయ రహదారి -31)
* డెల్హుపూర్ రాణిగంజ్ పట్టి అక్బర్పూర్ హైవే (రాష్ట్ర రహదారి-128)
* గంగా ఎక్స్‌ప్రెస్‌వే

## ప్రముఖులు
ఈ పట్టణంలో జన్మించిన కొందరు ప్రముఖులు:
* తబిష్ మెహదీ
* స్వామి కరపత్రి
* ఇమ్రాన్ ప్రతాప్‌‌గర్హి

## మూలాలు

వర్గం:Coordinates on Wikidata
వర్గం:ఉత్తర ప్రదేశ్ నగరాలు, పట్టణాలు